Kroz Srbiju je do sada prošlo milion migranta, međutim, već duže vrmena uopšte nema izbjeglica iz Sirije, već dolaze iz drugih, ratovima nezahvaćenih područja. | WebTribune\nKroz Srbiju je do sada prošlo milion migranta, međutim, već duže vrmena uopšte nema izbjeglica iz Sirije, već dolaze iz drugih, ratovima nezahvaćenih područja.\nVlasti primjećuju i druge nelogičnosti, poput toga da na hiljadu Avganistanaca dođe tek jedna porodica, te da se radi uglavnom o mladićima iza čijeg se dolaska, najvjerovatnije krije velika organizacija.\nOsam hiljada migranata prezimilo je u Srbiji i polako se otvaraju i otkrivaju detalje dolaska. Avganistanci su kruijumčarima plaćali oko deset hiljada evra koje im je neko dao, uz prijetnju da će im ako se ne jave na predviđeno mjesto, obično u NJemačkoj, biti pobijene porodice kod kuće.\nSimptomatično je da osim što niko od njih nema toliko novca, svi hoće u NJemačku, iako ne znaju da kažu ni koji je njen glavni grad.\nDa li je motiv vrbovanje u terorističke organizacije ili dužničko ropstvo, možda ne znaju ni sami migranti, međutim, zatvaranjem migrantske rute, postali su problem Srbije.\nStruka upozorava vlast, koja se diči pohvalama za brigu o migrantima, da se pripremi da će dio njih ovdje ostati.\nMigranti su za sada uglavnom fizički odvojeni od građana Srbije. Međutim, migranti neće dovijeka pristajati da sjede u prihvatnim centrima i ukoliko počnu da se uključuju u društvo i zauzimaju radna mjesta, migrantska kriza dobiće sasvim novu dimenziju.\nSRAMOTA VLADE SRBIJE: NATO postavio bombe po Srbiji i dobio sva ovlašćenja, Rusi došli da to očiste i nisu dobili ništa?\nPogledi\tŠOKANTAN PROPUST MILORADA DODIKA: Rezultati referenduma u RS pravno nevažeći\nMagazin\tOrasi će biti eliminisani kao hrana jer remete planove farmaceutske industrije\nAktuelno\tNešto se sprema i dolazi, ali šta: 10 čudnih stvari koje su se dogodile u proteklih par nedelja\nMASAKR U ANKARI: Ciljana vojska Turske, 28 mrtvih i preko 60 ranjenih – VIDEO


Odnos Srbije prema BiH svjedoči da smo na ivici novog sukoba - IlijasNet\nIlijasNet/BiH/Odnos Srbije prema BiH svjedoči da smo na ivici novog sukoba *Arhiva\nOdnos Srbije prema BiH svjedoči da smo na ivici novog sukoba *Arhiva\nKolumnista i pisac Teofil Pančić izjavio je da u medijima u Srbiji postoji “muk o prošlosti“, jer “prošlost nije prošla“, već su oni koji su devedesetih godina učestvovali u ratnoj propagandi Miloševićeve vlasti i dalje na rukovodećim pozicijama u brojnim medijima.\n“U Srbiji ne postoji suočavanje sa prošlošću u društvu, jer suočavanje s prošlošću uvijek podrazumijeva i suočavanje sa odgovornošću“, rekao je Pančić na tribini u Nezavisnom društvu novinara Vojvodine (NDNV).\n“Srbija 2020. godine, bila ona Vučićeva ili Đilasova, duboko je identifikovana sa zločinima iz devedesetih godina 20. vijeka – to je široki konsenzus oko nacionalizma“, ocijenio je Bešlin.\n“Odgovornost može da bude i moralna i ona pripada čitavom srpskom društvu i građanima“, ocijenio je Bešlin i dodao da je ideologija nacionalizma usađena duboko u temelje društva u Srbiji, do te mjere da ljudi više ne razlikuju nacionalni identitet od nacionalističke ideologije.\nDodao je da je medijska slika u Srbiji danas daleko najgora u Evropi i naveo da “preobučeni radikali na vlasti” danas na nacionalnim televizijskim kanalima i tabloidima zapravo emituju “Radikalske talase“, emisiju Srpske radikalne stranke iz devedesetih godina prošlog vijeka.\n“Preobučeni radikali na vlasti su zaista fatalno promijenili krvnu sliku Srbije. Spala im je evropska pozlata i vratili su se onome što najbolje znaju da rade“, naveo je Bešlin.\nOn je ocijenio i da ponašanje Srbije prema Crnoj Gori i Bosni i Hercegovini svjedoči da smo “opet na ivici novog balkanskog sukoba“.\n“Pisac Mirko Kovač je govorio da je elita gora od rulje i to je danas u Srbiji očigledno“, ocijenio je Bešlin.\nNovinar Dinko Gruhonjić ocijenio je da među “ono malo” profesionalnih medija u Srbiji ima “premalo solidarnosti“, a društvena alternativa se svodi na “opsjednutost Vučićem“.\n“Još od 2012. godine, kada su presvučeni radikali došli na vlast, ne mogu da prestanem da se čudim onima koji se svaki dan čude potezima Vučićevog režima. Kako mogu da se čude, da li to znači da su imali neka očekivanja od Aleksandra Vučića? Oni koji se predstavljaju kao društvena i politička alternativa neprestano se bave Vučićem, umjesto da se organizuju i Srbiji ponude jedinu pravu alternativu, a to je borba protiv nacionalizma“, kazao je Gruhonjić.\nPrema njegovim riječima, neprestano bavljenje Vučićem je zapravo “izgovor za lijenost, nerad, nesposobnost i nedostatak ideja“.


Ana Brnabić: Kontrole od subote, novčane kazne od ponedeljka - RTV Santos\nKako je juče saopšteno, kovid propusnice će se koristiti pri ulasku, odnosno boravku u ugostiteljskim objektima nakon 22 sata. Validnom kovid propusnicom će se smatrati potvrda o revakcini, odnosno buster dozi ili preležanom kovidu, ukoliko je od pomenutih stavki prošlo manje od 7 meseci. Takođe, legitimnim će se smatrati i negativni PCR ili antigenski test koji nisu stariji od 48, odnosno 72 sata.\nPodsetimo, u Zrenjaninu je moguća vakcinacija bez prethodnog prijavljivanja putem Euprave.Pema poslednjim iformacijama, na teriotriji Srednjeg Banata vakcinisano je 65.604 lica.\nfoto: Tanjug/ S. Miljević\nPrethodnoSprečeno izlivanje otpadnih voda u Melencima\nSledećeMilan Đ Stupar: Ostvario sam svoj dečački san


Talibani: Bivši zvaničnici mogu da odu iz Avganistana\nTanjug 22. avgusta 2021. 11:39\nKABUL – Talibanski komandanti spremaju se da se narednih dana susretnu s guvernerima i vladinim službenicimama u više od 20 od 34 provincija u Avganistanu, kako bi im garantovali bezbednost i eventualno ostvarili saradnju, izjavio je danas jedan zvaničnik talibana.\n„Ne prisiljavamo nikoga iz bivše vlade da nam se priključi ili da nam se zakune na vernost, oni imaju pravo da napuste zemlju ako hoće“, rekao je taj neimenovani zvaničnik Rojtersu.\nIz dana u dan tokom prethodne nedelje kod aerodroma u Kabulu bilo je sve više ljudi koji pokušavaju da napuste glavni grad Avganistana, uz pomoć SAD i njihovih saveznika, koji takođe pokušavaju što pre da evakuišu svoje diplomate, civile, kao i određen broj Avganistanaca koji su sarađivali s njima.\n„Tražimo da sve bude jasno oko strategije povlačenja stranih snaga. Upravljanje haosom ispred kabulskog aerodroma je težak zadatak“, dodao je talibanski zvaničnik.


Tržnica izašla u susret svojim sugrađanima, besplatne tezge na tri pijace u gradu - juGmedia\nRukovodstvo JKP „Tržnica“ Niš na čelu sa direktorom Goranom Đorđevićem donelo je odluku da izađe u susret sugrađanima koji nude svoje poljoprivredne proizvode, a čija vrednost ne prelazi trostruku vrednost dnevne naknade.\nOni će svoju robu moći besplatno da izlažu na pijacama „Tvrđava“, „Krive livade“ i „Ćele Kula“.\n„JKP „Tržnica“ Niš je na pomenutim pijacama opredelila i obeležila tezge koje će biti namenjene za ovu vrstu prodaje““, ističu iz Tržnice.\nJoš jedna važna odluka koja je doneta, a tiče se pijace „Tvrđava“ je ta da će se dana 25. oktobra održati licitacija za zakup bokseva za prodaju sadnica na šetomesečnom nivou.\n„Pozivamo sva zainteresovana pravna i fizička lica koja se bave ovom delatnošću da učestvuju na javnoj licitaciji. Informaciju u vezi licitacije mogu se dobiti na pijaci tvrđava ili na broj telefona 069 421 67 17“, dodaje se u saopštenju Tržnice.


Liga Evrope: Milosavljev spustio rampu Sportingu, Berlin prvi u grupi – Balkan-Handball.com\nHome / Evropa / Liga Evrope: Milosavljev spustio rampu Sportingu, Berlin prvi u grupi\nPobedom na svom terenu protiv Sportinga 29:19 (14:10), u poslednjem kolu grupe B, ekipa Fukse Berlina obezbedila je plasman u osminu finala sa prvog mesta, pošto je stekla nedostižna tri boda prednosti u odnosu na drugoplasirani Nim.\nJoš jednu sjajnu partiju u ovom takmičenju zabeležio je Dejan Milosavljev. Srpski golman zabeležio je 13 intervencija, uz uspešnost od skoro 45 %. Sa čak šest odbrana iz devet upućenih šuteva doprineo je i njegova zamena Frederik Genc, doduše kada je pitanje pobednika već bilo rešeno.\nKapiten srpske reprezentacije, Mijajlo Marsenić, tri puta je tresao mrežu portugalskog predstavnika, Kopljar se nije upisao, dok Vujović i Gojun nisu ni dobili priliku. Na drugoj strani, Aljoša Čudić je uspisao pet odbrana, a Darko Đukić jedan gol.\nU preostalim mečevima ove grupe, koji se takođe igraju u utorak, Kristianštad dočekuje Nim, a Tatran Prešov Dinamo iz Bukurešta. Već je jasno da dva poslednjepomenuta tima neće nastaviti takmičenje u eliminacionoj fazi, dok švedski tim ima priliku da pobedom u direktnom duelu prestigne Nim na drugom mestu.\nRival nemačkog tima u osmini finala biće pobednik večerašnjeg meča između Tuluza i Fajversa, s tim što Austrijancima odgovara i poraz od četiri gola razlike, s obzirom da imaju dva boda više i da su u prvom meču, kod kuće, savladali francuskog predstavnika 37:32.\nFukse Berlin 14\ndejan milosavljevEHF Liga EvropeFukse BerlinSPorting Lisabon\nNaredni članak → Sjajan oproštaj: Kaluđerović brži od sirene, Metalurg osvojio bod protiv Ademar Leona\nMarko Kopljar još dve godine u Berlinu


Giro di Sarajevo danas domaćin evropskim biciklistima – Informer\nU jeku priprema za tradicionalni biciklistički događaj “Giro di Sarajevo 2011.”, Udruženje građana “Giro di Sarajevo” se odazvalo na poziv humanitarne organizacije “Lifecycle” s Malte, da bude domaćin tokom njihovog dvodnevnog boravka u Sarajevu.\nNaime, riječ je o humanitarnoj akciji pod nazivom “Od Praga do Sarajeva”, gdje će grupa od 25 biciklista preći put duži od 2.000 kilometara kako bi skupili novac za oboljele od bubrežnih bolesti u svojoj matičnoj državi, Malti.\nStart je bio u Pragu prije deset dana, dok se biciklisti u Sarajevu i cilju ispred sebilja na Baščaršiji, očekuju u srijedu, 24. augusta.\nUdruženje “Giro di Sarajevo” organizira biciklistički doček evropskim biciklistima, kod ulaza u Veliku aleju na Ilidži, danas od 14 do 16 sati.\nU 16 sati, pod pratnjom policije, zajednička kolona gostiju i naših biciklista krenut će prema gradu, da bi zajedno stigli do starog dijela grada, najavljeno je iz Udruženja građana “Giro di Sarajevo”.


Barsa 'dere' Atletikove navijače - Sportske.net\nBarsa 'dere' Atletikove navijače\nNajjeftinija karta za meč 1/4 finala Lige šampiona na 'Nou Kampu' košta 93 evra.\nBarsini šampioni u direktnom okršaju!Suares je mnogo bolji u Barsi?LŠ - Pepova istina, Ibrina nemoguća misija!Bartomeu: "Za Mesija će uvek biti mesta u Barseloni!"Atletiko posmatra tursko "čudo od deteta"\nPrema propozicijama UEFA domaćin je dužan gostu da obezbedi 5% ulaznica od ukupnog kapaciteta stadiona, što zanči da će pristalicama 'Jorgandžija' biti ustupljeno oko 5000 mesta.\nIpak, u madridskom klubu negoduju zbog cene koja je ogređena, a onda iznosi 93 evra, tj. ista kao i za 'najbolja mesta'.\nOva mera neće se svideti ni navijačima Barselone, jer prema pravilima UEFA, cena koja je propisana za goste moraće da bude najjeftinija i za domaće navijače, tako da će oni koji nemaju sezonske karte za ovaj novac moći da završe i na četvrtom spratu.\nNajjeftinije ulaznice za revanš (9. april) na 'Kalderonu' biće 60 evra, po odluci uprave Atletika.\nPrvi meč se igra na 'Nou Kampu' 1. aprila.


Home / Vijesti / Svijet / Koka-Kola doživjela veliki krah, lansira novo piće\nKompanija Koka-Kola je zabilježila oštar pad neto dobiti od 60,2 posto na 1,4 milijarde dolara u drugom kvartalu ove godine, saopštio je ovaj proizvođač. Prihodi kompanije su istovremeno opali za 16 procenata na 9,7 milijardi dolara, izvještava agencija Frans pres.\nKompanija je lansirala nove sokove od pomorandže u Kini i povećala zastupljenost svojih gustih i premijum sokova pod brendom “Inosent” u zapadnoj Evropi. “Naši rezultati nam ulivaju samopouzdanje i nadu da ćemo ostvariti finansijske ciljeve za cijelu godinu čak i u izazovnim tržišnim uslovima, i takođe ukazuju na dalji uspjeh u razvoju našeg portfolija kako bismo zadovoljili promjenu ukusa i želja potrošača”, rekao je Kvinsi. Akcije Koka-Kole pale su za 0,5 posto na 45,01 dolara u trgovanju prije zvaničnog otvaranja berze.\nOznakekoka kolanovo piće


RTS :: U tri uspešne žene u nauci NATO uvrstio i državljanku Srbije\nDruštvo U tri uspešne žene u nauci NATO uvrstio i državljanku Srbije\nčetvrtak, 11. feb 2021, 15:49 -> 16:52\nU tri uspešne žene u nauci NATO uvrstio i državljanku Srbije\nPovodom Međunarodnog dana žena i devojaka u nauci, NATO je na svom sajtu predstavio tri mlade žene koje prave ogromne korake u inovacijama i tehnologiji, uz podršku NATO programa za mir i bezbednost, među kojima je i jedna dama iz Srbije – Željka Antić, istraživač na Institutu za nuklearne nauke Vinča.\nŽeljka Antić se čitavog života zanima naukom, što ju je motivisalo i da završi doktorat iz hemije i hemijske tehnologije., ističe se n sajtu NATO-a.\nKako se navodi, Antićeva ceni istraživanja, kontinuirano trenira svoj mozak kako bi razmišljala jasnije i samim tim bila bolja u rešavanju problema.\n"Kao naučnik smatram da je moj rad važan i da će imati direktan uticaj na ljude dugoročno. Karijera u nauci otvara mogućnost za rešavanje globalnih izazova povezanim sa zdravljem, bebzbednošću, klimatskim promenama, održivom energijom i hranom", istakla je Antićeva.\nIako, kako je navela, više žena nego muškaraca u Srbiji prati karijeru u naučnim instraživanjima, veruje da mlade devojke i žene treba da izaberu svoju profesiju bez predrasuda.\nKaže i da ona o ovoj temi želi da razgovara sa svojom jedanaestogodišnjom ćerkom i njenim prijateljima i tako da ih podstakne da prate svoja interesovanja u karijeri.\n"Moj savet svim mladim ljudima koji se interesuju za naučnu karijeru, a posebno mladim devojkama i ženama, je da im je takva karijera nadohvat ruke", istakla je Antićeva.\nAntićeva učestvuje u višegodišnjem projektu NATO programa za mir i bezbednost čiji je cilj razvoj nove tehnologije za otkrivanje i prepoznavanje eksploziva na velikim područjima, a takođe u istom projektu učestvuju istraživački timovi iz Velike Britanije i SAD.\nPored Antićeve, NATO je na svom sajtu predstavio i docenta na Univerzitetu Hamad Kalifa u Kataru Marva Karage, kao i Oleseu Caftanovu koja je mladi istraživač iz Moldavije, a trenutno radi na doktoratu na Institutu za matematiku i računarstvu "Vladimir Adrunačievici" u Kišinjevu.\nKako se ističe na sajtu NATO-a, Generalna skupština Ujedinjenih nacija 2015. godine ustanovila je 11. februar kao Međunarodni dan žena i mladih devojka kako bi se prepoznala ključna uloga žena i devojaka u nauci i tehnologiji.


Zaštita automobila kod dugoročnog parkinga || Airport Parking\nKako najbolje zaštititi automobil pri dugoročnom parkingu na aerodromu Beograd?\nPravovremena zaštita automobila kod dugoročnog parkinga na aerodromu Beograd će vam omogućiti da uživate u svom avio putovanju.\nSvaki vlasnik automobila zna da je za kvalitetnu vožnju neophodno redovno servisirati vozilo, ali i čuvati ga od potencijalnih bezbednosnih rizika. Ukoliko ne zaštitite svoje vozilo na odgovarajući način, vaš celokupni prethodni trud oko održavanja automobila može lako „pasti u vodu“. Posebno opasnosti po vaš automobil od krađe, štete ili kvara vrebaju u situaciji kada je vaš „ljubimac“ parkiran na duži rok. Ovo je naročito izraženo kada svojim vozilom putujete na beogradski aerodrom. Odatle vas čeka putovanje avionom na kojem ćete se, najverovatnije, zadržati duže vreme.\nSvakako – svoj automobil možete ostaviti na regularnom, otvorenom parking prostoru u okviru zgrade beogradskog aerodroma. Ali znajte da vam u tom slučaju niko ne garantuje apsolutnu bezbednost vašeg četvorotočkaša. Lako se može dogoditi da, kada se vratite sa svog putovanja, zateknete automobil u stanju gorem u odnosu na ono u kojem ste ga ostavili. Ili, pak, da ga ne zateknete uopšte, što je najgori scenario. Ne treba spominjati koliko će vam ove izrazito neprijatne i stresne situacije oduzeti vremena, novca i živaca.\nZato je samo parking blizu aerodroma Beograd bolje rešenje od klasičnog javnog parkinga.\nZaštita automobila kod dugoročnog parkinga – Preventiva na prvom mestu\nPre nego što parkirate svoj automobil na privatnom parkingu kod aerodroma Beograd, morate preduzeti nekoliko mera predostrožnosti u vezi sa njegovom zaštitom. Drugim rečima, morate pripremiti svoj automobil za dugoročni parking. Pre svega, nemojte se libiti da, za svaki slučaj, nabavite i stavite lavlju kandžu čija cena je zaista pristupačna za svačiji novčanik. Veoma je bitno da, pre ili nakon parkiranja, iz automobila izvadite sve vredne stvari i dragocenosti.\nKada govorimo o uklanjanju stvari iz automobila, uvek neka vam pri ruci bude i odgovarajuća dokumentacija u vezi sa automobilom. Ovde prvenstveno mislimo na dokumentaciju koja se tiče osiguranja, registracije, dozvola i slično. Ovo je jako bitan aspekt kada je zaštita automobila kod dugoročnog parkinga na aerodromu Beograd u pitanju. Jer, u slučaju da se nešto dogodi vašim kolima, ova papirologija je ključna za identifikaciju. Govoreći o preventivnom delovanju, nemojte zaboraviti da obavite mini servis vašeg četvorotočkaša.\nI naravno, temeljno očistite automobil pre parkiranja. Što se prljavština duže zadrži na automobilu, to će njeno uklanjanje biti teže, odnosno biće potrebno poliranje. Što će uticati na oštećenje farbe ili folija, uzrokujući za vas nepotrebne troškove.\nParkirajte svoj automobil na mesto gde je vrhunska bezbednost zagarantovana\nNakon što izvršite sve ove pripremne, odnono preventivne radnje, morate pronaći idealno mesto gde ćete slobodno parkirati vozilo na duži period. Dakle, zaštita automobila kod dugoročnog parkinga na aerodromu Beograd podrazumeva takav parking koji svim vozilima garantuje vrhunsku bezbednost. Tu se misli, s jedne strane, na klasičnu, mehaničku, odnosno fizičku bezbednost vozila. Dok, s druge strane, ovaj parking mora da poseduje i najsavremeniju digitalnu bezbednost. Zato je najbolje rešenje za vašeg „mezimca“ parking aerodrom Beograd.\nRazlog leži u tome što je ovaj parking na aerodromu Beograd, pre svega, ograđen sigurnosnom ogradom. To znači da je svima, osim vlasnicima vozila i ovlašćenim licima, strogo zabranjen pristup ovom parkingu. Takođe, kako bi se blagovremeno reagovalo na sve eventualne sumnjive radnje, na parkingu se stalno nalazi čuvar. I što je najvažnije, ceo parking kod aerodroma „Nikola Tesla“ snabdeven je sa velikim brojem sigurnosnih kamera. One u svakom trenutku prate situaciju sa vašim automobilom, tako da je za svako vozilo obezbeđen najkvalitetniji video nadzor.\nAirport Parking – Jedini pravi parking za vašeg „ljubimca“ na četiri točka\nMožemo zaključiti da, pri parkiranju automobila na duži vremenski rok, više ne morate da brinete da li će se vašem vozilu nešto dogoditi. Dakle, kada putujete na beogradski aerodrom, kompletna zaštita automobila kod dugoročnog parkinga u potpunosti moguća i ostvariva. Budite sigurni da ćete sve svoje probleme i nedoumice rešiti ako svoj automobil ostavite na parking u blizini aerodroma „Nikola Tesla“. Zato vaš izbor pri parkiranju automobila, kada idete na aerodrom, nesumnjivo treba da bude Airport Parking.\nNaš parking se izdvaja od konkurencije, upravo zbog najvišeg nivoa bezbednosti i sigurnosti svakog vozila. Pored toga što je parking osvetljen i ograđen, poseduje i najmoderniji HD sigurnosni video nadzor. Kamere vam omogućavaju da se u bilo kom trenutku, 24/7, uključite u live prenos, putem računara ili mobilnog uređaja, i proverite da li je vaš automobil tačno tamo gde ste ga parkirali. Pored toga, na našem parkingu uvek možete naći sigurno parking mesto za svoj automobil, jer raspolažemo sa više od 500 parking mesta.\nBudite uvereni da, ostavljanjem automobila na Airport Parkingu, nikada nećete zakasniti na svoj let. To je zato smo udaljeni svega 300 metara od zgrade beogradskog aerodroma, zbog čega slovimo za najbliži parking kod aerodroma Beograd. Takođe, nudimo vam i neverovatnu uslugu online rezervacije parking mesta i to po najpovoljnijim cenama u Beogradu. Vršimo i kompletno pranje vozila – spolja i iznutra, a za rezervacije duže od 15 dana, pranje je potpuno besplatno.\nNemojte se ustručavati da svoj automobil parkirate baš na Airport Parkingu, jer je sa nama vaš „ljubimac“ u sigurnim rukama.\n[…] svakako jeste važan i veliki korak ka sigurnosti četvorotočkaša. I ono obuhvata pravnu sferu zaštite automobila kod dugoročnog parkinga. Ali, i pored toga, vlasnici vozila, sasvim razumljivo, žele da budu maksimalno sigurni da se […]


FK Mladost Podgorica: OFK - CSKA 0:0 (0:0)\nS obzirom na to da su sve dileme rešene u prvom meču u Sofiji u kojem je CSKA slavio sa 4:0, znatno ubedljivije nego što je bio odnos snaga na terenu, u revanšu smo gledali otvoren meč. Obe ekipe su nastojale da stignu do gola rivala, a mnogo bliži cilju su bili igrači podgoričkog tima.\nBivši reprezentativac Crne Gore, Radomir Đalović, koji je tokom leta iz Rudara stigao u sastav popularnih ‚Romantičara‘ iz Podgorice u 20. minutu uspeo je da pobegne defanzivcima tima iz Bugarske, šutirao je jako ka golu, ali je na njegovu i na žalost navijača Romantičara, pogodio prečku. Desetak minuta kasnije kolosalnu priliku je propustio Vojin Pavlović čiji je udarac sa pet-šest metara posle centaršuta sa leve strane refleksnom intervencijom uspeo da neutrališe golman tima iz Sofije Vitautas Černijauskas.\nRezultatom 0:0 završeno je prvo poluvreme, a u nastavku meča igrači OFK-a su nastojali da stignu do pobede i časnog oproštaja od Evrope. Međutim, nisu uspeli da stignu do trijumfa, iako su imali blagu inicijativu i nekoliko poluprilika.\nNekoliko šansi je imao i CSKA iz Sofije, ali na kraju, na semaforu je pisalo 0:0.\nU narednom kolu kvalifikacija za Ligu Evrope CSKA će igrati sa Osijekom.


Realizacija projekta „OZON“\nOpština Modriča je izabrana za jednu od šest jedinica lokalne samouprave u kojoj je počela realizacija projekta „Ozon-Otvorene i odgovorne opštine“, koji se odnosi na procjenu i analizu stanja na području lokalne zajednice.\nProjekat je podržan od Vlade Švajcarske i Švedske, a implementira ga Institut za razvoj i evropske integracije (IREI), u periodu od 2021. do 2023. godine.\nCilj projekta je unapređenje politike iz oblasti komunikacije i participacije, budžeta, borbe protiv korupcije, rodne ravnopravnosti, zaštite životne sredine i održivog razvoja, te socijalnih politika i inkluzije marginalizovanih grupa.\nNakon stručne analize, načelniku opštine i njegovim saradnicima je prezentovan dokument o procjeni trenutnog stanja. Dokument je zasnovan na pregledu raspoložive dokumentacije, koja uključuje strateško-planske dokumente, pravne akte i informacije sa zvaničnog veb-portala Opštine, te informacijama prikupljenim na sastancima s predstavnicima Opštinske uprave, fokus grupama i intervjuima s predstavnicima civilnog društva, mjesnih zajednica i građana Modriče koji su i krajnji korisnici opštinskih usluga.\nIzrađeni dokument pomoći će rukovodstvu opštine u sprovođenju daljih aktivnosti usmjerenih na poboljšanje pružanja administrativnih i javnih usluga, kako građanima, tako i privrednom sektoru.\nNEWER POSTBojan Milićević o problemu vršnjačkog nasilja\nOLDER POSTNa Srninom putu do uspjehane postoje prepreke\nVisoke cijene i rekordan rast naplate poreza 22/01/2022


Lopes: Želim da u nedelju osvojim titulu! - Serbiaring\nSitroenov vozač Hose Marija Lopes u prilici je da osvoji titulu prvaka u svojoj prvoj godini u Svetskom šampionatu turing automobila. Argentinac je prilično opušten, ali i usredsređen uoči ovonedeljnog izazova u u Japanu.\nGovoreći za TouringCarTimes, Pečito je objasnio pod kakvim je pritiskom bio na poslednje dve trke u Kini, kad je postao svestan da su mu dobri rezultati potrebni kako bi došao na Suzuku u najboljoj mogućoj poziciji.\n“Moram da priznam da sam između trka bio malo smireniji, ali svaki put kad sam dolazio na stazu, osećao sam presiju”, priznao je Lopes. “Taj osećaj me je najviše pritiskao u Pekingu i Šangaju, naravno, jer sam zano da su to važne trke za mene. Sada sam opušteniji, ali ne previše, jer je sada titula jako blizu i bila bi katastrofa da je ne osvojim ovog vikenda. S druge strane, imam neka loša iskustva u prošlosti, kad sam gubio titule u poslednjoj trci (u argentinskoj Turismo karetera seriji 2009. godine – prim. priređivača), zato želim da ostanem fokusiran i uradim sve kako treba da bih slavio u nedelju, ako bude moguće”.\nLopes najpre nije mogao da izdvoji poseban momenat kao najjači utisak sezone 2014: “Da budem iskren, cela sezona mi je najjači utisak! To je svakako moja najbolja sezona ikada, u pogledu stalnosti, ali i nivoa na kojem sam se sve vreme takmičio. Napravio sam vrlo malo grešaka, bio sam brz na svim stazama, osvajao sam bodove na svakom trkačkom vikendu”.\nSitroenov vozač svakako je morao da pomene svoju domaću trku: “Ako baš moram da biram trenutak, onda to mora da bude Argentina, jer sam tamo imao savršen vikend, pred domaćom publikom. Slušao sam himnu na podijumu, to je bilo nešto zaista posebno. Šangaj je takođe bio odličan, ali verujem da je Argentina ipak bila najbolja”.\nI sam Pečito bio je iznenađen svojom formom u tekućoj sezoni i priznaje da nije mogao da poveruje da će biti u ovakvoj situaciji u ovoj fazi takmičenja.\n“Da mi je neko prošle godine rekao da ću biti ovako blizu osvajanja titule, ne bih mu verovao. Ponekad kad to kažem, ljudi mi ne veruju, ali istina je – ja ovo zaista nisam očekivao. Sa mnogo čime sam morao da se suočim, pre svega ceo tim je ušao u novo takmičenje. Automobili su se mnogo promenili, pa iako smo puno testirali, nismo mogli da znamo kakvi smo u odnosu na konkurenciju. Ja sam bio poslednji vozač koji je došao u ekipu i morao sam mnogo da učim, uključujući i staze, zato je u početku bilo malo teže. Naravno, želeo sam da osvajam trke, konačno i šampionat, ali ako se vratim u prošlu godinu, sve se ovo dogodilo veoma brzo i to je zadivljujće. Otišao sam iz Argentine, pridružio se timu sa dvojicom fantastičnih timskih kolega, počeo da pobeđujem i došao u priliku da osvojim titulu i budem prvi Argentinac posle Huana Manuela Fanđa kome će to poći za rukom. To je za mene nešto posebno”.\nLopes neće promeniti svoj pristup trkama, on želi da šampionat reši što je pre moguće, ne ostavljajući prostor sudbini da preokrene situaciju: “Mislim da će strategija u kvalifikacijama biti ista kao i uvek – moraću maksimalno da napadam. U zavisnosti od pozicije koju ću imati u nedelju, pokušaću da osvojim titulu što je pre moguće. Da upotrebim malo drugačiji rečnik, želim da iskoristim “meč-loptu” kako bih se osećao bezbedno i uživao u ostatku šampionata. Ako budem imao priliku, sigurno ću je iskoristiti, ali ću biti i oprezan, da bih izbegao greške i odneo titulu kući”.\nUz prednost od 93 poena u odnosu na timskog kolegu Uvana Milera, Lopesu je potrebno 17 bodova da bi osvojio svoju prvu titulu. A prvi poeni stiču se već u kvalifikacijama…


Tag / Jovo Bakić / Vesti online\nDok je, s jedne strane, država više nego blagonaklona na višemilionske dugove društvenih (državnih) firmi, ali i milionera koji su do svog bogatstva došli najblaže rečeno na kontroverzan...\nNeprestano poređenje Srbije s Makedonijom koju drma ozbiljna kriza izgleda je postalo manir srpske vlasti. Posle niza izjava o mogućem "makedonskom scenariju" i "državnom udaru", ministar za rad...\nVišemesečno iščekivanje je završeno: Aleksandar Vučić će biti kandidat Srpske napredne stranke na predstojećim predsedničkim izborima u Srbiji. Nepoznata je još uvek politička sudbina...\nRumunija na nogama, Srbija u apatiji, u najkraćem bi se moglo opisati nemo srpsko posmatranje velikog komšijskog narodnog bunta. I gore od toga, jer dok su u susednoj zemlji korupcionaške uredbe...\nKo je, bre, taj Andrej?!\nPredsednik Nove Srbije Velimir Ilić isprozivao je brata Aleksandra Vučića i tako doveo u pitanje dalji koalicioni odnos svoje stranke sa Srpskom naprednom strankom.


Udruženje pčelara Subotice neguje tradiciju pčelarstva u našem gradu duže od jednog veka. Tim povodom, u subotu, 21. januara, predstavnici Saveza pčelarskih organizacija Vojvodine(SPOV) dodelili su Udruženju pčelara Subotice, mikroskop sa mikrokamerom.\nNovi mikroskop prema rečima stručnjaka, treba da omogući dalje usavršavanje pčelara i doprinese daljnjem napretku pčelarstva u Subotici.\nZnanje o pčelama treba poboljšati\nDragoljub Matić, predsednik Udruženja pčelara Subotice istakao je da novi mikroskop služi kako bi se podiglo znanje pčelara o kvalitetu meda, bolestima pčela i slično.\n- Mikroskop će nam mnogo pomoći коd uočavanja bolesti kod pčela sa kojima se susrećemo u poslednje vreme. Takođe, naše Udruženje drži trenutno i obuku, odnosno školu pčelarstva u Subotici i Kanjiži. Predavanja su na oba jezika, u oba grada, a suština je da mlade pčelare edukujemo, uputimo u tajne pčelarstva, jer treba da znaju da je bavljenje medom lep, ali i zahtevan posao, pogotovo u vremenima u kojima svi teže opstajemo. Ukrupnjavanje sitnijih proizvođača je po nekim pokazateljima do sada dovelo do „nazadovanja“ pčelarstva i to je i neko moje lično mišljenje. To se i dokazuje, jer imate primer susedne Mađarske, gde „veliki“ pčelari sa 500 košnica propadaju. Pčelarstvo je specifičan posao, i zato se veliki pčelari i žale, da ako sami ne pogledaju u svoju košnicu, ne znaju pravo stanje stvari. To je problem oko ukrupnjavanja, koje ne donosi dobro pčelarstvu. Inače, jedan od naših najvećih problema i dalje je ogroman broj falsifikata na tržištu, i to ubija konkurenciju, obeshrabruje mlade pčelare, a stariji pčelari sve teže finansijski opstaju. Sve u svemu, možemo zaključiti da poslednje godine, nisu bile medonosne - objašnjava Matić.\nPčelinja američka kuga sve opasnija!\nSavez pčelarskih organizacija Vojvodine pre dve godine počeo je da pomaže i oprema Udruženje pčelara sa pojedinim aparaturama, koje će koristiti pčelarima u njihovom bavljenju poslom.\nOve godine su, kako kažu, odabrali mikroskop sa mikrokamerom za Udruženje pčelara u Subotici, koji je finansiran iz sredstava Saveza i resornog Sekreterijata za poljoprivredu, a koji će najviše pomoći kod otkrivanja najčešćih bolesti kod pčela poput pčelinjeg proliva i američke kuge.\n- Mikroskop pomaže pčelarima da otkrivaju oboljenja poput pčelinjeg proliva i američke kuge koja je sve češća. Ne možemo dati dijagnostiku, ali možemo da pokušamo da uočimo problem a to možemo mikroskopom, potom se obraćamo veterinarima i inspekcijama. Američka kuga je jako opasna za pčelarstvo, ne samo kod nas, nego i u zemljama okruženja, trenutno sve mere koje se preduzimaju kada se ona pojavi su potpuno zatvaranje i spaljivanje pčelinjaka. Bitno je da pčelari uoče i znaju, jer ako se ta bolest blagovremeno ne uoči, i kada dođe do uništavanja, država ne sprovodi nadoknadu i ne daje subvencije - kaže Stojan Anđelković, predsednik Saveza pčelarskih organizacija Vojvodine.\nPrema rečima Anđelkovića, ni pčelinji proliv kao bolest pčela ne treba zanemariti, jer je i on zastupljen u Srbiji, nije mnogo raširen, ali se pojavljuje sporadično.\n- Prošle godine smo imali slučajeve pojave pčelinjeg proliva u Bačkoj Palanci i Vršcu, i tamo je inspekcija odradila svoj posao. Te bolesti nisu opasne po čoveka, samo za pčele, a naročito kod kuge nema oporavka - tvrdi Anđelković.\nUskoro i milionita košnica\nPčelarstvo u Srbiji doživelo je ekspanziju pčelarstva od 2010. godine, a naročito 2013. i 2014. godine, od kada se beleži veća cena meda, lakše plasiranje meda, i povećanje broja košnica. „Sa nekih 400.000 do 500.000 došli smo na 950.000 košnica što je vidan napredak“, tvrde u Savezu pčelarskih organizacija Vojvodine i najavljuju da se Srbija približava milionitoj košnici, koju je, primera radi, susedna Mađarska kao veća u odnosu na nas, tek sada dostigla. Kako bi pčelarski posao danas bio isplativ, pčelar u proseku treba da ima minimum 50 košnica, a jedna četvoročlana porodica kako bi živela od meda, treba da ima najmanje od 200 do 250 košnica. Pored meda, treba proizvoditi i druge tražene proizvode od meda poput voska, propolisa, mleča, i pčelinjeg otrova. Pčelinji otrov je posebno interesantan za farmaceutsku industriju, jer se upotrebljava kao sastojak u proizvodnji lekova za reumu, kozmetičkoj industriji. Međutim prikupljanje pčelinjeg otrova je ozbiljan posao, jer se smatra da je pčelar uspešan, ako tokom godine dana, sa jedne košnice, sakupi do 5 grama pčelinjeg otrova.\n„Lažni“ med i dalje problem\nProblem koji i dalje muči pčelare je i dalje prisutan ogromni broj falsifikata pčelara, što ubija konkurenciju, obeshrabruje mlade pčelare, a stariji pčelari sve teže finansijski opstaju u tom poslu. U Udruženju najavljuju stručna predavanja za pčelare 28. januara u zgradi Nove opštine, kao i nastavak akcije „Medeni doručak" od februara, a koja je od prošle godine naišla na odličan odziv u školama kao i u lokalnoj samoupravi.


Smederevska jesen od 7. do 10. septembra - Hit Radio Pozarevac\nSmederevska jesen od 7. do 10. septembra\nJubilarna „Smederevska jesen“, koja ove godine obeležava 130 godina od osnivanja biće održana od 7. do 10. septembra, a pored uživanja u vinu, izložbama voća, grožđa i jabuka, posetioce očekuje bogat muzički, kulturni i dečji program.\nProgram manifestacije počinje u četvrtak 7. septembra uličnim performansom „Rađanje vinove loze“ smederevskog pozorišta „Patos“ i nastavlja se koncertima na gradskom trgu gde će između ostalih nastupiti Alen Islamović izvodeći hitove poznatih rok-bendova „Bijelo dugme“ i „Divlje jagode“, rečeno je novinarima u Turističkoj organizaciji Srbije.\nSvečano otvaranje manifestacije planirano je za naredni dan, 8. septembar, kada će u srednjovekovnom ambijentu Malog grada Smederevske tvrđave nastupiti srpska operska diva Jadranka Jovanović i operski bard Oliver Njego.\nU kasnijim večernjim satima na gradskom trgu Smederevci i mnogobrojni turisti iz drugih gradova uživaće na koncertu pod nazivom „Simfonija Smaka“, svojevrsnom omažu čuvenoj rok-grupi, u fantastičnom spoju rok-zvuka grupe „Osvajači“ i simfonijskog orkestra.\nTokom manifestacije posetioce očekuju nastupi mnogih renomiranih izvođača među kojima su etno grupa „Vrelo“, „Garavi sokak…\nPoseban kuriozitet za turiste jesu organizovane posete vili „Zlatni breg“, nekadašnjem letnjikovcu dinastije Obrenović, a tu je i obilazak grada turističkim autobusom u kojem će posetioci imati priliku da panoramski sagledaju lepote nekadašnje srpske prestonice na obali Dunava.\n„Smederevska jesen“ je turistička, vinska i privredna manifestacija koja pored predstavljanja visokokvalitetnih poljoprivrednih proizvoda posetiocima nudi bogat program, kao i priliku da se bolje upoznaju sa karakteristikama smederevskog kraja.


Usvojena rang lista za dodjelu stipendija\nHome Novosti Gradske novosti Usvojena rang lista za dodjelu stipendija\nVlada Brčko distrikta BiH je usvojila Odluku o usvajanju Konačne rang-liste za dodjelu stipendija redovnim studentima Brčko distrikta BiH za 2018. godinu kao i Prijedlog odluke o odobravanju isplate stipendija apsolventima sa područja Brčko distrikta BiH.\n„Pravo na stipendije dobila su 24 studenta medicinskog fakulteta, 2 farmaceutskog, 20 ekonomskog, 24 tehničkog fakulteta itd. Već za narednih desetak dana očekujemo da novac bude na računima studenata, a za ove namjene iz budžeta je izdvojeno 320.000 KM“, istakao je Osmanović.\nOn je dodao da odluka koja se odnosi na dodjelu stipendija apsolventima znači da stipendiju može da dobije student koji upisuje apsolventski staž prvi put i ima pravo na stipendiranje tokom šest mjeseci, ukoliko ne diplomira do tog perioda.\nRedakcija Portala - March 23, 2016 0\nSektor za zbrinjavanje napuštenih životinja JP „Komunalno Brčko“ započeo je danas, u vrtiću „Naša djeca“ u Grčici, interaktivnu edukaciju za mališane uzrasta od 3...


METEOROLOZI UPOZORAVAJU Narednih dana obilne padavine, moguća izlivanja reka\nD. R. , Tanjug\n06.03.2016. 16:53 > 19:31\nU centralnoj Srbiji i na jugu Banata danas će padati obilne padavine, a očekuje se od 20 do 40 litara kiše po metru kvadratnom, upozoravaju iz Republičkog hidrometeorološkog zavoda.\nNaredne nedelje nas očekuju obilne padavine i veći vodostaj reka\nPrema njihovim prognozama, sutra se u centralnim i istočnim krajevima, takođe, očekuje obilna kiša, a na području Braničeva i na jugu Srbije lokalno i više.\nNa Savi kod Jamene, Sremske Mitrovice i Beograda vodostaji će u sredu o četvrtak naredne nedelje prevazići granicu redovne odbrane od poplava, a kod Šapca će 8. i 9. marta granicu vanredne odbrane od poplava.\nOBRENOVČANI NA IGLAMA Vodostaji reka Sava i Kolubara u porastu, službe u pripravnosti\nPoslednjih nekoliko dana građani Obrenovca zabrinuti su zbog porasta nivoa voda na Savi i Kolubari. Kako kaže Miroslav Čučković, predsednik opštine Obrenovac, situacija za sada nije alarmantna.\nNarednih dana na Dunavu od Slankamena do Smedereva vodostaji će se kretati iznad i oko granica redovne odbrane od poplava, saopštavaju iz RHMZ-a.\nNa Drini, Limu, Jadru, Kolubari sa pritokama, na Zapadnoj i Južnoj Moravi sa pritokama, na Jasenici, Kubršnici, Crnici, Lepenici, Lugomiru i Resavi, na Mlavi i Peku, kao i na banatskim vodotocima vodostaji će od ponedeljka do srede biti u umerenom i većem porastu sa mogućnošću prevazilaženja upozoravajućih nivoa.\nIpak, u RHMZ ističu da trenutno nema aktuelnog agrometeorološkog upozorenja.\nMarić: Situacija je pod kontrolom\nNačelnik Sektora za vanredne situacije Predrag Marić izjavio je da je, kada je reč o padavinama, situacija pod kontrolom i da nije bilo intervencija, ali da su timovi Sektora za vanredne situacije u pripravnosti.\n- Mi smo naše aktivnosti oko pripreme onoga što je RHMZ objavio uradili još u petak, kada su svi opštinski štabovi za vanrednu situaciju u Srbiji na potencijalno kriznim mestima dobili upozorenje od strane Sektora za vanredne situacije da se podigne stepen pripravnosti i da se radi monitoring 24 sata dok padavine ne prestanu - rekao je Marić.\nPrema njegovim rečima, od sutra će timovi biti detaširani i približeni potencijalno kriznim mestima, a u stalnom su kontaktu i sa ostalim jedinicama MUP-a i Ministarstva odbrane.\n- Za sada je situacija pod kontrolom, a da li će zaista biti ona količina padavina kako je najavljeno ili ne nije na nama da razmišljamo o tome. Mislim da je ispravno da podignemo stepen pripravnosti i da budemo jako oprezni u narednih nekoliko dana dok ove količine padavina ne prođu i dok ne prođe ciklon koji se najavljuje iz Italije - rekao je Marić.


OEBS zabrinut zbog Trampovih izjava o mučenju\nBeta 27. januara 2017. 17:30\nDirektor Kancelarije OEBS-a za demokratske institucije i ljudska prava (ODIHR) Majkl Geor Link danas je izrazio duboku zabrinutost zbog izjave predsednika SAD Donalda Trampa u kojoj se korišćenje torture karakteriše kao efikasna taktika u borbi protiv terorizma.\n„Javne izjave novog predsednika Sjedinjenih Američkih Država pokreću pitanja o obavezi da se održi suština osnovnih ljudskih prava“, rekao je Link.\nOn je naveo da je korišćenje torture apsolutno zabranjeno prema zakonu SAD i medjunarodnim ugovorima koje je ta zemlja potpisala.\nAmerički predsednik Donald Tramp izjavio je da smatra da je mučenje delotvorno jer, kako je ocenio, „protiv vatre se mora boriti vatrom“.\nU intervjuu za televiziju Ej-Bi-Si Tramp je rekao da potražiti savet od ministra odbrane Džejmsa Matisa i direktora Centralno obaveštajne agencije (CIA) o tome šta se legalno može, a šta ne u borbi protiv širenja radikalizma.\nUpitan o korišćenju taktike mučenja, odgovorio je da „apsolutno oseća da to radi“.\nMediji prenose da Trampova izjava može da znači preispitivanje programa CIA o takozvanim „crnim mestima“ za pritvor osumnjičenih, reviziju politike o ispitivanju zatvorenika i nastavak rada ozloglašenog zatvora Gvantanamo na Kubi.\nLink je kazao, zabrinut zbog nastavka rada zatvora Gvantanamo, da Vlada SAD ima obavezu da podigne optužnice ili oslobodi zatvorenike, vodeći računa da oni dobiju pravično sudjenje ili budu oslobodjeni.\nDirektor ODIHR-a je naveo da je nastavak rada Gvantanama i eventualno prebacivanje novih zatvorenika u taj objekat u suprotnosti sa medjunarodnim standardima i obavezama prema OEBS-u.\nŠiroko je priznato da je CIA koristila takozvana „crna mesta“, prisilne nestanke i mučenja u poslednjoj deceniji, ali to nije bilo samo nezakonito, već je i duboko oštetilo reputaciju američke nacionalne bezbednosti, naveo je on.\n„Kršenje ljudskih prava nije efikasna strategija u borbi protiv terorizma i zbog toga apelujem na predsednika Trampa da ne potpisuje dokumenta kojim se to čini“, naveo je Link.\nODIHR je u novembru 2015. godine objavio izveštaj o stanju ljudskih prava zatvorenika u Gvantanamu, u kojima se navodi niz kršenja ljudskih prava.


29. septembar 2021. Poslanička grupa prijateljstva sa Slovačkom sa ambasadorom Slovačke u Srbiji\nPredsednik PGP Uglješa Marković je na početku sastanka poželeo dobrodošlicu slovačkom ambasadoru izrazivši nadu da će ovakvi susreti postati ustaljena praksa i da će, kako je rekao, otvoriti nov prostor za unapređenje saradnje dve zemlje na svim poljima. Predsednik PGP je istakao razvijene diplomatske odnose, započete još 1918. godine, a koji su danas unapređeni savremenim uzajamnim političkim dijalogom. Iskoristio je priliku da se zahvali na principijelnom stavu po pitanju Autonomne Pokrajine Kosova i Metohije, navodeći da Srbija i dalje pokušava da uspostavi normalizaciju odnosa i dijalog sa prištinskom stranom, uprkos aktuelnim provokacijama na administrativnim prelazima Jarinje i Brnjak. Na tu temu je istakao da je za Srbe u Pokrajini ključno formiranje srpskih zajednica.\nU nastavku razgovora, predsednik je izrazio zahvalnost Slovačkoj na podršci na multilateralnom planu, istakavši UNESKO i Interpol, ali i podršku koju pruža Srbiji na putu evropskih integracija. Istakao je da je Srbija za vreme slovačkog predsedavanja Evropskom unijom otvorila četiri poglavlja, i da je spremna za nastavak jačanja institucija i usaglašavanja zakona sa tekovinama EU. Naglasio je da je Slovačka značajan ekonomski partner Srbije i ukazao na prostor za saradnju u oblasti energetike, inovacija i informatičkog sektora, te u oblasti trgovine, odbrane, obrazovanja i kulture. Marković je govorio i o značajnim posetama parlamentaraca dve zemlje i dodao da PGP sa Slovačkom broji 28 članova.\nRosoči se zahvalio na podršci i zalaganju Poslaničkoj grupi prijateljstva za razvijanje odnosa dve zemlje. Složio se da prostora za saradnju ima u oblasti ekonomije i na multilateralnom nivou. Naglasio je da zemlje, bez otvorenih pitanja kao što su Srbija i Slovačka, treba da materijalizuju svoje dobre odnose. Naveo je da je u poseti Srbiji nedavno boravio ministar odbrane Slovačke, te da će Srbiju posetiti i ministar trgovine ove zemlje, a sve u prilog pripreme za sastanak Međuvladinog komiteta koji će biti održan u Bratislavi, u novembru, ove godine.\nAmbasador je dodao da je stav Slovačke po pitanju Kosova i Metohije ostao nepromenjen, i da ga se strogo drže, a složio se i sa stavom da je dijalog jedino kompromisno rešenje za ovu osetljivu situaciju. Naveo je i to da je njegova glavna poruka da postoji ogroman prostor za saradnju na međuparlamentarnom nivou, koju će preneti i predsedniku Narodne skupštine Ivici Dačiću. Rosoči je u razgovoru naveo i položaj nacionalne manjine Slovačke u Vojvodini, iskoristivši priliku da predsedniku uručio poklon umetnika iz Kovačice, kao simbol saradnje dve zemlje. On je naveo da se nada da će naivna umetnost iz Kovačice, slovačkih umetnika, biti uvrštena na listu UNESKO.\nUčešće u razgovoru uzeli su i ostali članovi PGP koji su sa ambasadorom razgovarali o investicijama, slovačkim preduzećima koji uspešno posluju u Srbiji, kao i odnosu i podršci u multilateralnim organizacijama.


INICIJATIVA ZA IZMJENE ZAKONA O CENTRALNOJ BANCI BIH: RS traži da neraspoređena dobit Centralne banke ide entitetima\nNeraspoređena dobit Centralne banke BiH treba da ide entitetima jer su entiteti finansirali njeno osnivanje, poručuju iz Ministarstvu finansija Republike Srpske.\nZa osnivanje Centralne banke iz prve tranše Međunarodnog monetarnog fonda (MMF) utrošeno je 29 mil KM, pri čemu je za početni kapital izdvojeno 25 mil KM i 4 mil KM za troškove osnivanja glavnih jedinica i filijala Centralne banke BiH.\n- Odlukom Savjeta ministara predviđeno je da Republika Srpska servisira jednu trećinu duga po ovom kreditu u iznosu od 9.666.666 KM, uvećano za pripadajuću kamatu i troškove - kažu iz Ministarstva finansija Republike Srpske, te dodaju da su taj novac, sa kamatama vratili u periodu od 2001. do 2003. godine.\nS druge strane, novac od neraspoređene dobiti ide u budžet BiH koja nije učestvovala u vraćanju kreditnog zaduženja. Ukupno 60% čistog prihoda odlazi na račun institucija BiH, a ostatak novca raspoređuje se za povećanje kapitala Centralne banke.\n- Ovo smatramo neprihvatljivim, jer ova institucija nije uplatila sredstva u početni osnivački kapital Centralne banke BiH, to jest, nije njen osnivač - ističu u Ministarstvu finansija Republike Srpske.\nZbog svega iz Ministarstva kažu da pitanje uloženih sredstava i raspodjele dobiti treba riješiti u skladu sa stvarnim ulozima, i konačno definisati prava Republike Srpske i Federacije BiH kroz izmjene Zakona o Centralnoj banci Bosne i Hercegovine ("Sl. glasnik BiH", br. 1/1997, 29/2002, 8/2003, 13/2003, 14/2003 - ispr., 9/2005, 76/2006 i 32/2007).\nVlada Republike Srpske je prije osam godina pripremila Prijedlog zakona o izmjenama i dopunama Zakona o Centralnoj banci BiH.\nOvo rješenje je dostavljeno srpskim predstavnicima u Parlamentu BiH, te Savjetu ministara, ali je odbijeno jer nije dobilo entitetsku podršku u prvom čitanju.


Avion sa ruskom delegacijom i novinarima sleteo je danas po podne u Ženevu, nakon što je morao da oko jedan sat kruži iznad grada, u kojem će se sutra sastati predsednici Rusije i SAD, Vladimir Putin i Džo Bajden, pre nego što je dobio dozvolu za sletanje, javlja RIA Novosti.\nKako je naveo novinar te agencije, stjuardesa je pred sletanje objavila da se avion nalazi na listi čekanja.\nBajden sleteo u Ženevu, sutra sastanak sa Putinom\nBajden upozorio na "LAŽNI POPULIZAM" pred samit sa liderima EU: To izaziva veliku strepnju u našim zemljama\nTakođe, navedeno je da je pilot je bio primoran da desetak puta obleti Ženevsko jezero, pre nego što je sleteo na ženevski aerodrom.\nAgencija navodi da je po svemu sudeći avion sa ruskom delegacijom bio primoran da sačeka, jer je nešto ranije u Ženevu sleteo avion u kome je bio američki predsednik.\nRuska delegacija doputovala je u Ženevu kako bi učestvovala na samitu predsednika Rusije i SAD, Vladimira Putina i Džoa Bajdena.\nKako je ranije najavljeno, avion sa ruskim predsednikom trebalo bi da sleti na ženevski aerodrom sutra, neposredno pred sastanak sa Bajdenom, koji je zakazan za 13 sati.


Naslovna Berkovići Društvo U Berkovićima počinje izgradnja sigurne kuće\nPrema njenim riječima, prvobitna namjera bila je da se taj objekat, koji već imaju, osposobi u Trebinju, ali s obzirom na to da, zbog finansijskih sredstava, nisu bili u mogućnosti da ga opreme, najadekvatnije rješenje jeste da sigurna kuća bude smještena u Berkovićima.\n- U Berkovićima smo već dobili objekat s adekvatnom okućnicom, koju ćemo adaptirati od sredstava koje dobijemo od prodaje kuće u Trebinju - rekla je Čičkovićeva i dodala da će novac koji bude nedostajao biti obezbijeđen putem donacija.\nNakon sastanka predstavnika svih institucija koje se bave problematikom nasilja u porodici, koji je održan juče u Centru javne bezbjednosti Trebinje sa ciljem boljeg umrežavanja, Čičkovićeva je podsjetila da je u posljednje vrijeme evidentiran porast porodičnog nasilja u svim istočnohercegovačkim opštinama.\nPrema njenim riječima, u proteklih sedam mjeseci evidentirano je 11 krivičnih djela nasilja u porodici na području opštine Trebinje, što je za 57 odsto više nego u istom periodu prošle godine.\n- To ne znači i povećanje broja nasilja već vraćanje povjerenja institucijama, prevashodno u policiju i Centar za socijalni rad, pa se žrtve manje plaše da prijave nasilje - kaže Čičkovićeva.\nSastanku je prethodila petodnevna edukacija za predstavnike institucija, psihologa, socijalnih radnika i predstavnika sudstva i tužilaštva, kako bi se stekla nova znanja koja mogu da pomognu žrtvama porodič\nOve nedelje 60746\nOvog mjeseca 260715


pink.rs | Vesić: Obezbedićemo svu pomoć starijim sugrađanima tokom vanrednog stanja!\nGrad Beograd će tokom vanrednog stanja obezbediti svu neophodnu pomoć najstarijim sugrađanima, kako bi najosetljivije grupe stanovništva bile što manje izložene korona virusu, izjavio je danas zamenik gradonačelnika Goran Vesić.\n"Sve ove mere su i donete da bi se, pre svih, zaštitili naši nastariji sugrađani. U petak smo u svim beogradskim opštinama osnovali kol-centre koji imaju zadatak da kontaktiraju sve sugrađane starije od 65 godina, kako bi im se dostavlkala hrana, lekovi i druge životne potrepštine", kazao je Vesić.\nOn je najavio uključivanje pripadnika civilne zaštite, MUP-a i drugih državnih službi u sistem pomoći, koji, kako je naveo, treba da opskrbi oko 300.000 ljudi.\nPutem naših opština treba da dođemo do tih ljudi. Stariji sugrađani će imati brojeve telefona na koje će moći da se jave, kazao je zamenik gradonačelnika i dodao da se ove mere odnose i na mlađe sugrađane koji imaju hronična oboljenja.\nVesić je podsetio na to da će gradski i prigradski prevoz od sutra početi da radi po subotnjem režimu.\n"U situaciji kada ne rade škole i vrtići, i kada deo zaposlenih ostaje kod kuće, sigurni smo da će taj broj autobusa biti više nego dovoljan. Pratićemo situaciju na terenu, a ukoliko bude potrebe, reagovaćemo i pojačati određene linije", naveo je Vesić.\nOn je podsetio i da od petka Zavod za biocide dezinfikuje sva vozila javnog gradskog prevoza, uključujući i vozila privatnih prevoznika. Od noćas se ukidaju sve noćne linije gradskog prevoza, podsetio je Vesić i naveo da je takop u gotovo svik evropskim zemlhjama, a s obzirom na to da je radno vreme ugostiteljskih objekata ograničeno od osam do 20 sati.\nVesić je naveo i da će Komunalna milicija kontrolisati sprovođenje odluke o radnom vremenu ugostiteljskih objekata, te da je u ovom trenutku sasvim dovoljno da restorani ne rade noću, jer život mora da se odvija i u ovoj vanrednoj situaciji.\nOn je dodao da će svi predsednici opština morati na svojim teritorijama da dođu do svakog sugrađanina starijeg od 65 godina kako bi proverili koje su njegove potrebe, a obavezni su i da svakodnevno o tome izveste Grad.\n"Nijedan stariji sugrađanin na teritoriji grada Beograda ne sme da ostane sam, a obaveza opština i Grada je da ostanu u kontaktu sa tim ljudima i da učinimo da ovo vreme provedu izolovani, kako svoje zdravlje ne bi doveli u opasnost. Treba da pokažemo da smo kao društvo solidarni. Angažovaćemo volontere, civilnu zaštitu, deo policije i zaista dovoljno ljudi, tako da ćemo moći da dođemo do svakog od njih i pomognemo im", objasnio je zamenik gradonačelnika.\nNapomenuo je da sva gradska javna i komunalna preduzeća rade normalno, a da je jutros direktorima tih preduzeća i načelnicima Gradske uprave izdat nalog da se svim licima preko 60 godina, kao i hroničnim bolesnicima i trudnicama, omogući da rade od kuće.\n"Isto tako, poznata je i procedura kako se ponašati kada se neko od zaposlenih zarazi, a napravljeni su i planovi u slučaju rada s manjim brojem ljudi", naveo je Vesić.\nZamenik gradonačelnika je posebno istakao ulogu upravnika zgrada, koji će se uključiti u ovu akciju.\nOni, kako je objasnio, treba da ukažu na starija lica koja stanuju u zgradama o kojima oni brinu i imaće obavezu da Gradskom štabu za vanredne situacije javljaju sve što smatraju da treba učiniti za ta lica.\nTakođe, zgrade koje održava JKP "Gradsko stambeno" biće dezinfikovane, a ta obaveza će važiti i za druge kompanije koje se bave održavanjem zgarda.\nOn je najavio da će Grad, u saradnji sa Privrednom komorom Srbije, napraviti poseban servis za beogradske privrednike, kojem će oni moći da se obrate i da dobiju sve neophodne informacije.\nVesić: Preventivne mere u javnom prevozu


Vladimir Ivić: Poplave ubrzale nabavke | Novosti.rs\nVladimir Ivić: Poplave ubrzale nabavke\n26. 10. 2015. u 12:42\nManjkavosti Zakona o javnim nabavkama naročito su se videle prilikom prošlogodišnjih poplava. U nastaloj vanrednoj situaciji, bilo je neophodno reagovati brzo, na prvom mestu kako bi se obezbedili uslovi za zbrinjavanje ljudi, kao i da se, odmah nakon prestanka nepogode, što je moguće više otklone posledice prirodne katastrofe, radi brzog obnavljanja proizvodnje. Kako tadašnji zakon nije precizno regulisao hitne situacije, bili smo svedoci različitog postupanja javnih subjekata - od brzog zaključenja ugovora bez ikakve procedure, pa do sprovođenja dugotrajnih postupaka, koji su zbog proteka vremena proizvodili veću štetu nego korist. Sve ovo uslovilo je donošenje posebnog zakona o otklanjanju posledica poplava, koji je po svojoj prirodi lex specialis, te s obzirom na to da je donet za pojedinačnu situaciju, predstavlja zakon privremenog karaktera.\nIako donošenje zakona "van očiju javnosti" i po hitnom postupku stvara sliku da se usvaja nešto što nije dobro, posle analize novih zakonskih izmena, stiče se utisak da usvojene izmene Zakona o javnim nabavkama predstavljaju korak napred u odnosu na do sada važeći zakonski tekst. Tu najpre mislimo na usklađivanje zakona sa direktivama Evropske unije iz 2014. godine, koje za cilj imaju pojednostavljenje postojećih procedura i preciznije definisanje pojmova. Za pohvalu je i izbacivanje nepotrebnih, nejasnih i za praktičnu primenu nemogućih zakonskih odredaba, koje su povećale birokratiju, smanjile efikasnost i ekonomičnost postupka i od kojih je, u krajnjoj liniji, bilo više štete nego koristi. Primer za navedeno je smanjivanje formalnosti kod planiranja javnih nabavki ili odredaba o negativnim referencama ponuđača. Na kraju treba pohvaliti uvođenje posebnog poglavlja kojim se reguliše postupanje državnih organa u slučaju elementarnih nepogoda i nesreća, tako da će situacija koja nas je zadesila prošle godine biti zakonski regulisana u delu koji se odnosi na javne nabavke, te će, bar na taj način, eventualna šteta biti manja.


Farmaceutsko mito lekarima – javna tajna\n11. avgust 2012. 17:06 > 17:17\nStrukovna lekarska udruženja proznaju da je praksa plaćanja lekarima javna tajna, ali za to nema opravdanja\nUdruženje proizvođača inovativnih lekova INOVIA najavljuje da će zatražiti od američke kompanije "Fajzer" informaciju da li su navodi o plaćanju lekara radi povećanja prodaje lekova tačni, a predstavnici pojedinih strukovnih udruženja u Srbiji ukazuju da je "javna tajna" da lekari putuju o trošku stranih kompanija i zauzvrat plasiraju njihove proizvode i da je država nemoćna da se tome suprotavi.\nPre nekoliko dana američki mediji objavili su da je američko Ministarstvo pravde tužilo farmaceutsku kompaniju "Fajzer" i njenu kćerku firmu "Vajet", zbog sumnje da su platile ukupno 60,2 miliona dolara mita da bi dobile poslove i povećale prodaju svojih lekova u Srbiji i drugim zemljama istočne Evrope.\nKako navodi agencija Blumberg, novac je plaćan doktorima i drugim zdravstvenim zvaničnicima u Srbiji, Hrvatskoj, Bugarskoj, Češkoj, Italiji, Rusiji, Kazahstanu i Kini.\nDirektor Udruženja proizvođača inovativnih lekova INOVIA, čiji je član i kompanija "Fajzer", Bojan Trkulja kazao je Tanjugu da je će od te kompanije zatražiti informaciju o tome šta se zaista dešavalo i da li su navodi o plaćanju lekara da bi povećali prodaju lekova tačni.\nUkoliko se ispostavi da se to dešavalo pre 2008. godine, Etička komsija Fonda INOVIA neće moći da razmatra povredu Kodeksa jer, je on donet 2008, kazao je Trkulja.\nTim kodeksom je, kako je rekao, definisan odnos između farmaceutske industrije i zdravstvenih radnika.\nUkoliko se to dešavalo posle donošenja Kodeksa, Etička komisija će se baviti ovim slučajem, kazao je Trkulja, napomenuvši da je on obavezujući za sve članice, ali Udruženje INOVIA može da se bavi samo etičkim povredama.\n"Kada je u pitanju nešto više od toga, onda je to, ipak, za nadležne organe ove zemlje i imamo puno poverenje da će oni do kraja istražiti sve", kazao je Trkulja.\nGovoreći o tome na kakve puteve i kongrese farmaceutske kuće mogu voditi lekare, Trkulja je naveo da, prema zakonu, nije zabranjeno farmaceutskim kompanijama da sponzorišu putovanja zdravstvenih radnika na kongrese ili druge stručna usavršavanja, ali da postoje jasna pravila koja definišu kako se to može raditi.\n"Lekari se mogu 'voditi' na kongrese pod uslovom da na mesto događaja stigne svega dan pre početka i da se u svoju zemlju vrati dan po završetku i da organizator jedino plaća troškove kotizacije, hotela, odnosno smeštaja", kazao je Trkulja.\nOn je dodao da hotel ne sme imati pet zvezdica, a da se na ručkove lekari mogu voditi samo ako nisu obezbeđeni u okviru smeštaja i to u restoranima i mestima na kojima bi i lekar mogao to da plati.\nTrkulja je rekao i da nije dozvoljeno da kompanije vode lekare na sportske, zabavne i druge događaje, jer to nije po zakonu, kao ni da utiču na to da se podstiče promovisanje lekova.\nDirektorka Lekarske komore Srbije Tatjana Radosavljević kazala je Tanjugu da informacija koja se ovih dana pojavila ne predstavlja nikakvo iznenađenje budući da takvi problemi postoje godinama unazad u mnogim zemljama, ne samo u Srbiji.\n"Lekarska komora nema ingerencije da vodi istrage, niti se ovakvi slučajevi vode pred Sudom časti komore, ali smo i ranije ukazivali da se ova oblast mora urediti", kazala je ona.\nRadosavljevićeva je podsetila da je pre dve godine donet Pravilnik kojim je definisano kakve poklone mogu primati i na koje puteve odlaziti lekari, ali da se on "zaobilazi i ne primenjuje".\nTim pravilnikom utvrđeno je da stručna javnost, odnosno zdravstveni radnici koji propisuju lekove ne smeju tražiti, niti primati bilo kakvo materijalno ili nematerijalno davanje kao podsticaj za propisivanje, izdavanje, nabavku, odnosno potrošnju lekova.\nKako je kazala Radosavljevićeva, pojedini lekari imaju izgovore da moraju sakupiti poene za licencu i da zato odlaze na kongrese u inostranstvo. "Takav izgovor je neprihvatljiv, jer odlazak na skupe kongrese nije način da se sakupe poeni.\n"Mi smo za 10.000 kolega omogućili da steknu poene na edukacijama i kongresima, koji su bili besplatni, a poeni za licencu se mogu dobiti i preko Interneta", kazala je Radosavljevićeva. Prema njenim rečima, u slučaju kompanije "Fajzer" je najneobičnije to što je američko pravosuđe izreklo novčanu kaznu i samo opomenulo kompaniju.\nDraško Karađinović iz organizacije "Doktori protiv korupcije" navodi da na kongrese uglavnom putuju lekari na rukvodećim položajima u zdravstvenom sistemu - klinikama, komisijama koje odlučuju o javnim nabavkama...\n"Radi se o konfliktu interesa, a često se ide na ekskluzivne destinacije gde neki od njih drže predavanja za koja dobijaju visoke honorare", kazao je Karađinović. Kako je ocenio, simptomatično je to što je američka administracija ukazala da se u Srbiji radi tako nešto, da je to javna tajna i da ne postoji volja da se takva pojava suzbije.\nDa je "javna tajna" da lekari iz Srbije putuju na svetske kongrese na teret farmaceutskih kuća, tvrdi i predsednica Kluba "Zdravlje" Zorica Marković i dodaje da je neohodna jedna detaljna analiza i da je država nemoćna da se obračuna sa ovakvim vidom korupcije u zdravstvu.\n"Trebalo bi da se vidi koji su to lekovi trošeni najviše, da li je to bilo opravdano budući da je više puta ukazivano na to da se u Srbiju uvoze lekovi koji se i ovde proizvode", rekla je Markovićeva.\nMinistarstvo zdravlja saopštilo je da nema saznanja o tome da je farmaceutska kompanija "Fajzer" plaćala lekare u Srbiji kako bi povećala prodaju svojih lekova i da im se nijedan organ u vezi sa tim nije obraćao, a Tužilaštvo je najavilo da će ispitati da li ima elemenata za pokretanje krivičnog postupka. Kompanija "Fajzer" u Srbiji ima registrovanih oko 106 lekova.\nKako su preneli američki mediji, u delu prijave američke Komisije za hartije od vrednosti koji se odnosi na Srbiju navedeno je da je za plasman proizvoda kompanije u Srbiji i Crnoj Gori bila zadužena kompanija "Fajzer HCP Srbija", čiji je predstavnik platio put na konferenciju u Čileu jednom lekaru iz državne službe.\nZauzvrat je zatražio saglasnost lekara da njegovo odeljenje poveća upotrebu i kupovinu proizvoda kompanije "Fajzer".\nUprava srpskog odeljka "Fajzera" je ubrzo otkrila nedozvoljeni dogovor i otpustila svog predstavnika za prodaju, ali je i dalje sprovodila dogovor, jer je doktor zapretio da će razotkriti ceo slučaj i objaviti informacije koje bi negativno uticale na reputaciju "Fajzera".


Nešić: Sa SNSD-om se više ne razumijemo - Istok\n“Puteve Republike Srpske” sam napustio zbog zdravstvenih razloga, a sve što se dešavalo na sastanku ostaje iza zatvorenih vrata”, rekao je Nenad Nešić predsjednik DNS-a u emisiji “Puls” BN TV.\n“Kada sam podnio ostavku na mjesto direktora Puteva RS, mnogo ljudi mi je prišlo u Banjaluci da mi čestita. Više u Srpskoj ima građana nego funkcionera. Najbitniji je milion građana Republike Srpske”, rekao je Nešić.\n– DNS je donio jednoglasnu odluku da izlazi iz koalicije sa SNSD, na toj sjednici bili su članovi Predsjedništva, stranački klub u NSRS i ministri iz DNS u Vladi RS.\n“Ne vjerujem da će doći do novog sastanka sa SNSD-om, jer smo danas rekli da se ne razumijemo”, rekao je Nešić u emisiji “Puls” BN TV.\nNEWER POSTAko se stanje pogorša moguć i policijski čas\nOLDER POSTDrašković: Dodik se nalazi na čelu kriminalne hobotnice koja uništava Republiku Srpsku


Špansko-nemački rat može da počne - Sportske.net\nŠpansko-nemački rat može da počne\nPolufinalni i finalni dueli Lige šampiona ove sezone neće doneti samo finaliste ovog takmičenja, već i pobednika (barem za kratko) bitke koja se vodi između Španije i Nemačke u svetu fudbala.\nRazmena Sitija i Borusije?Engleski mediji - Real odbio 100 miliona od Čelsija!Ono kad golman uhvati makaziceAnćeloti zna kako sa 'Starom damom'Kajzer Franc: "Barsa je favorit"\nČuvena izjava Gerija Linekera posle finala Svetskog prvenstva 1990. godine, da je "fudbal igra koju svi igraju, ali smo Nemci pobeđuju", čini se da je izgubila na snazi u 21. veku.\nOd 2001. godine evropskim fudbalom dominiraju španski klubovi i reprezentacija, koji imaju daleko najveći broj osvojenih trofeja u klupskim i reprezentativnim takmičenjima.\nOni su za ovih 12 godina uspeli da osvoje jednu titulu na Svetskom prvenstvu, dve titule na Evropskim prvenstvima, četiri trofeja u Ligi šampiona, dva trofeja Kupa UEFA, i dve titule u Ligi Evrope.\nIpak, ni nemački klubovi i reprezentacija nisu baš sasvim bez rezultata. Oni su česti učesnici finala važnih takmičenja, ali iz njih retko kada izlaze kao pobednici. Bajern je dva puta gubio u finalima, Bajer iz Leverkuzena jednom, Borusija iz Dortmunda, kao i Verder iz Bremena, takođe po jednom.\nNemačka fudbalska reprezentacija je izgubila 2002. u finalu Svetskog prvenstva od Brazila, a u finalu Evropskog prvenstva 2008. od Španije.\nKao razlog ovakvih rezultata analitičari navode nedostatak pravog vođe na terenu, kao i opadanje fudbalskog kvaliteta koje je bilo vidljivo nekoliko prethodnih godina.\nIpak, Nemci sada imaju odlične rezultate sa reprezentacijom, klubovi su učesnici završnice najjačeg takmičenja u Evropi, i ostaje da se vidi da li će poboljšati svoj skor u međunarodnim takmičenjima. Jer tradicije su tu da bi se rušile.


Naredne sedmice u Evropu stiže val toplote, temperature do 25 stepeni\nMeteorolozi najavljuju da u veći dio Evrope krajem ove i početkom naredne sedmice stiže val toplote, koji će donijeti temperaturu uobičajenu za početak juna!\nNad Atlantikom će se tokom vikenda nalaziti dubok ciklon, na čijoj će prednjoj strani sa južnim vjetrovima najprije zapadnu Evropu preplaviti topli vazduh, pa će temperatura biti od šest do deset stepeni veća od prosječne za sredinu aprila.\nU Londonu se već u nedjelju očekuje najviša dnevna temperatura od 20 stepeni Celzijusovih. Za ovo doba godine najviša prosječna dnevna temperatura je oko 13 stepeni Celzijusovih.\nU Parizu se očekuje temperatura do 21 stepen, kao da je početak juna.\nU Madridu će se temperatura “popeti” do 25 stepeni Celzijusovih.\nOd ponedjeljka topli vazdušni talas proširiće se prema istoku i sjeveru kontinenta. Tako se temperatura od 20 do 25 stepeni očekuje u većem dijelu Francuske, Njemačke, Švicarske, te na jugu kontinenta.\nU većem dijelu srednje Evrope, kao i na sjeveru /Danska, Švedska/ temperatura će porasti na 15-20 stepeni.\nOsjetno otopljenje stiže nakon što su februar i početak marta donijeli zimsko vrijeme sa niskom temperaturom i snijegom. U većem dijelu srednje i sjeverne Evrope od 11. marta do 10. aprila prosječna temperatura bila je od tri do pet stepeni niža od uobičajene za ove mjesece.


Rajčević: Nastavak podrške projektima koji će olakšati život građana (VIDEO)\n02/03/2021 | 14:06 ⇒ 20:11 | Autor: SRNA\nMinistar za naučnotehnološki razvoj, visoko obrazovanje i informaciono društvo Srđan Rajčević rekao je da će ovo ministarstvo, u saradnji sa partnerima - UNDP-om i gradom Banjaluka, nastaviti da podržava projekte koji će građanima olakšati život, poput projekta praćenja autobusa /BL BusTracker/.\n- Dobijaju i svi potencijalni budući inovatori i oni koji žele da se bave razvojem softvera, jer će na osnovu onoga što su postavili ljudi sa banjalučkog Elektrotehničkog fakulteta moći da nadograđuju svoja rješenja - rekao je Rajčević.\nOn je naglasio da to doprinosi i razvoju čitavog novog eko-sistema koji će se bazirati na tehnologijama "pametnog grada" /smart city/.\n- Kada smo početkom 2020. godine organizovali sastanak sa predstavnicima lokalne kancelarije UNDP-a u Banjaluci, kao Ministarstvo nismo imali nijednu dilemu da se aktivno uključimo u ovu inicijativu i da je podržimo u značajnom finansijskom iznosu - naveo je Rajčević.\n- Banjaluka je, kao najveća urbana cjelina, svakako dobila možda i najveći fokus u okviru ove inicijative i kao rezultat tih projekata danas smo imali prezentaciju aplikacije, koja je pokazna vježba za ono što možemo, kao Republika i kao društvo, da postignemo u razvoju `smart siti` tehnologija - naveo je Rajčević.\n- To je, prije svega, zato što takav koncept razvoja na takozvanom otvorenom kodu pruža mogućnost da rezultate sprovođenja ovog projekta kao Ministarstvo i kao Vlada možemo u saradnji sa UNDP-om kasnije da adaptiramo i za druge urbane cjeline u Srpsko - naglasio je Rajčević.\n- Grad Banjaluka želi da zaokruži priču o modernom javnom prevozu za ovu godinu, koji se sastoji od više od 30 ili 40 modernih autobuskih stajališta u užem dijelu centra grada - rekao je Stanivuković i najavio da će za to uskoro biti raspisan javni poziv, te naveo da se očekuje postavljanje modernih autobuskih stajališta u toku godine.\n- Drago mi je što grad ima partnere u UNDP-u i nadležnom ministarstvu, `Autoprevozu` i drugim prevoznicima. Prioritetni zadatak poslije ove prezentacije je da grad objedini sve prevoznike da preuzmu ovu aplikaciju i primijene je - rekao je Stanivuković.\nProfesor na Elektrotehničkom fakultetu Univerziteta u Banjaluci Dražen Brđanin rekao je da je riječ o jednom od 10 projekata u okviru inicijative "Banjaluka - pametni grad budućnosti" i realizovan je u saradnji ETF-a i preduzeća Autoprevoz.\n- Trenutno omogućava praćenje autobusa na linijama 10, 13 i 17 U okviru projekta razvijena je mobilna aplikacija koja je besplatna i javno dostupna i građani mogu da je već koriste - rakeo je Brđanin i dodao da je više od 400 korisnika instaliralo aplikaciju, koja je ocijenjena veoma dobrom.\nŠef Regionalne kancelarije UNDP Goran Vukmir rekao je da je ovo jedan od dobrih primjera kako se može razviti projekat koji na veoma lijep način odgovara na potrebe građana i rješava njihov konkretan problem, kao što je javni prevoz.\n- U isto vrijeme, otvara ogroman potencijal i korist i za same prevoznike, koji mogu da imaju uvid u kretanje saobraćaja. Donosi korist i za grad - da se vidi kako to funkcioniše, te za Univerzitet i Ministarstvo otvara prostor za naučnoistraživački rad na novim projektima i komercijalizaciju nekih od tih rješenja - rekao je Vukmir.


TV Banat / OTVORENA ZF FABRIKA U PANČEVU\n11:07 ČETVRTAK, 13. 06. 2019. - 11:07 Izvor: Tv Banat\nZF je uložio 100 miliona evra fabriku u prvoj fazi koja je završena i već je počela druga faza u okviru koje će biti uloženo još 60 miliona evra. ZF je trenutno zaposlio 300 radnika, a u naredne dve godine kompanija planira da zaposli još 700 ljudi.\nU ovoj fabrici proizvodiće se elektromotori, električne mašine i generatori za hibridne i električne pogone, kao i prekidači za menjače i mikroprekidači. Potražnja za tim proizvodima je velika, zbog čega se prostor fabrike već sada proširuje sa 25.000 na 60.000 kvadratnih metara.\nTv Banat - Aleksandar Vučić, predsednik Srbije\nPredsednik Vučić saopštio je ovom prilikom i da, prema preliminarnim rezultatima, u prvih pet meseci ove godine Srbija ima 17% direktnih stranih investicija više nego u istom periodu prethodne godine, koja je bila rekordna.\nSvečanosti otvaranja fabrike kompanije ZF, u okviru E-Mobility divizije, pored ambasadora Nemačke u Srbiji Tomasa Šiba, prisustvali su i predsednik Vlade Vojvodine Igor Mirović, gradonačelnik Pančeva Saša Pavlov, predsednik Privredne komore Srbije Marko Čadež, rukovodilac ZF divizije E-Mobility Jorg Grotendorst i član Upravnog odbora ZF Majk Hankel.\nRadovi na izgradnji nove fabrike u Pančevu su počeli u junu 2018. godine, a prva faza izgradnje koja je sada već u funkciji pokriva površinu od 25.000 kvadratnih metara. Druga faza izgradnje koja treba da bude završena do 2021. godine obuhvatiće oko 35.000 kvadrtanih metara tako da će na kraju na raspolaganju imati 60.000 kvadrata.\nVojvodina Srbija vesti Pancevo\nVRŠAČKA FILIJALA NSZ USPEŠNO POSLOVALA U 2019.GODINI\nNa evidenciji vršačke filijale Nacionalne službe za zapošljavanje, prema do sada obrađenim podacima, u odnosu na prethodnu godinu ima 1285 manje lica. Zvanična statistika biće završena do kraja januara, kada će biti poznati svi efekti sprovedenih i realizovanih mera zapošljavanja, ali je već sada evidentno da je godina za nama bila uspešna.\nPREVENTIVNI PREGLEDI KANDIDATA ZA „PLIVANJE ZA KRST ČASNI“\nPod blagoslovom Njegovog preosveštenstva episkopa banatskog Nikanora, na gradskom jezeru će se na Bogojavljenje19. januara,po osmi put održati tradicionalna crkveno - narodna manifestacija „Plivanje za Krst Časni“ .Ukupno ima prijavljenih 42 kandidta za koje su i ove godine organizovani prevnitvni pregledi u „Dom zdravlja „Vršac


KO ĆE IZBORITI PLASMAN U PRVU LIGU FBIH - Posavina Sport\nKO ĆE IZBORITI PLASMAN U PRVU LIGU FBIH\nDo kraja sezone u fudbalskim ligama u BiH očekuje nas uzbudljiva borba za plasman u Prvu ligu FBiH.\nPrvaci četiri grupe Druge lige FBiH igrat će play off nakon kojeg će dva tima izboriti plasman u Prvu ligu FBiH.\nU grupama sjever i zapad situacija je jasna. Budućnost i Novi Travnik su prvaci svojih grupa. U centru će biti prava drama do kraja jer Goražde i Borac Jelah razdvaja samo jedan bod, dok su na jugu u utrci tri kluba: Posušje, Tomislav i Klis Buturović polje su u razmaku od pet bodova, ali lider Posušje ima utakmicu više.\nViše u ovoj kategoriji: « Kadušić i Nuhanović za važnu pobjedu TOŠK-a Disciplinci bez milosti prema nekoliko klubova iz Prve lige FBiH »


RTS :: Osaka: Đoković pružio podršku nakon povlačenja sa Rolan Garosa\nTenis Osaka: Đoković pružio podršku nakon povlačenja sa Rolan Garosa\nčetvrtak, 08. jul 2021, 15:37 -> 17:36\nJapanska teniserka Naomi Osaka izjavila je da su sportisti Novak Đoković, Majkl Felps, Stefen Kari i bivša prva dama SAD Mišel Obama bili među onima koji su joj pružili podršku nakon što se povukla sa Rolan Garosa zbog problema sa mentalnim zdravljem.\nU eseju koji je objavljen u magazinu Tajm, osvaajčica četiri grend slem titule i bivša najbolja teniserka sveta napisala je da se nada da se "mogu doneti mere za zaštitu sportista" i predlaže da im se dozvoli da ponekad preskaču medijske obaveze bez kažnjavanja.\n"Ima trenutaka kada se bilo ko od nas bavi problemima iza kulisa. Svako od nas kao čovek prolazi kroz nešto na nekom nivou", rekla je Osaka.\nPosle pobede u prvom kolu Rolan Garosa, Osaka je kažnjena sa 15.000 američkih dolara zbog nedolaska na obaveznu konferenciju za novinare, a Japanka se nakon toga povukla sa turnira, rekavši da se suočava sa anksioznošću.\n"Verovali ili ne, prirodno sam introvertna. Postalo mi je očigledno da bukvalno svi ili pate od problema povezanih sa mentalnim zdravljem ili poznaju nekoga ko ima problema sa tim. Nadam se da ljudi mogu da shvate da je u redu da ne budeš u redu, i da je okej da se razgovara o tome", napisala je Osaka u svom eseju.\nTakođe je predložila da se teniserima da i "nekoliko dana bolovanja", tokom kojih se oslobađaju obaveza prema medijima, kada ne moraju da otkrivaju lične razloge.


Uspostavljena saradnja sa Komorom procjenitelja i Institutom internih revizora Danas je u Opštini Bijelo Polje, predsjednik Petar Smolović potpisao sporazum o poslovnoj saradnji sa predstavnicima Komore procjenitelja Crne Gore i Institutom Internih revizora Crne Gore, prof. dr Đorđijem Rakočevićem i prof.dr Slavkom Rakočevićem.\nOvim sporazumom se uspostavlja saradnja kroz edukaciju, sertifikaciju i zajedničkim angažmanima timova u oblasti procjene vrijednosti nepokretnosti, postrojenja, opreme, biznisa i kapitala, nematerijalne imovine i finansijskih instrumenata u Crnoj Gori, te oblasti računovodstveno-revizorske profesije i njene uloge realnosti iskazane fer vrijednosti imovine u bilanisima.\nZadovoljstvo uspostavljenom saradnjom, koja je danas ozvaničena danas je izrazio predsjednik Opštine Bijelo Polje, ističući da je cilj ove saradnje dalje unapređenje rada i uspostavljanje novih standarda u radu lokalne samouprave.\n“Ovo je vrijeme kada je edukacija nužna, jer se propisi i standardi mijenjaju, posebno za one oblasti za koje budemo interes daljeg usavršavanja zaposlenih. Već na prvom sastanku smo dogovorili organizaciju seminara za rukovodioce organa u Opštini Bijelo Polje” – kazao je predsjednik Petar Smolović.\nPredstavnici Komore procjenitelja i Instituta Internih revizora su na radnom sastanku izrazili zadovoljstvo saradnjom i predstavili mogućnosti koje pružaju institucije kojim rukovode.


Lavrov i Keri o Ukrajini i Alepu\nSergej Lavrov i Džon Keri u Peruu\nAmerički državni sekretar Džon Keri rekao je u četvrtak da je sa ruskim ministrom spoljnih poslova Sergejem Lavrovom razgovarao o Ukrajini i "svim aspektima" situacije u Alepu, uključujući ponovne vazdušne udare na taj sirijski grad ove nedelje, javlja danas Rojters.\nLavrov je u izjavi novinarima, posle razgovora koje je nasamo imao sa američkim kolegom tokom samita APEC-a u Peruu, porekao da je ruska vojska ove nedelje izvela vazdušne udare u Alepu.\n"Naše i sirijske vazduhoplovne snage deluju samo u provincijama Idlib i Homs kako bi sprečile da pripadnici Islamske države (IDIL) iz iračkog Mosula pređu u Siriju", rekao je Lavrov.\nOn nije odgovorio na pitanje kakva je budućnost nuklearnog sporazuma sa Iranom, u čijem je postizanju Rusija posredovala, nakon što je Donald Tramp, koji je obećao da će ga poništiti, postao predsednik SAD.\nU vazdušnim udarima i granatiranju Alepa, koji je u rukama pobunjenika, ubijene su desetine ljudi ove nedelje, tvrde posmatrači, podseća britanska agencija.\nRojters navodi da su vazdušni napadi, koji su nastavljeni u utorak posle četvoronedeljne pauze, deo šire eskalacije vojnih operacija sirijske vlade i njenih saveznika, uključujući Rusiju, na pobunjenike.


JOŠ JEDNA ŠAMARČINA SRBIJI: EU stala na stranu Kosova i potpisala SSP | WebTribune\nHome U FOKUSU JOŠ JEDNA ŠAMARČINA SRBIJI: EU stala na stranu Kosova i potpisala SSP\nKosovo je u Strazburu potpisalo Sporazum o stabilizaciji i pridruživanju sa Evropskom unijom.\nOvo je saopštila portparolka Visoke predstavnice EU za spoljnu politiku i bezbednost Federike Mogerini Maja Kocijančič.\nOvo je prvi pravni dokument koji je Kosovo potpisalo sa EU, a kako je Tanjugu rečeno u Evropskoj komisiji, sačinjen je po uzoru na slične sporazume koje EU ima sa teritorijama koje nisu medjunarodno priznate kao nezavisne države, kao što je Tajvan, odnosno nema veze sa pitanjem stausa Kosova.\nIako kosovski zvaničnici pokušavaju da ovaj dogadjaj predstave kao korak u pravcu pristupanja Kosova procesu proširenja, u EU ističu da to nije slučaj.\nIstina je malo drugačija i još jedna laž\nŠef Misije EU u Srbiji Majkl Devenport izjavio je danas da je vrlo verovatno da će prva poglavlja sa Srbijom biti otvorena pre kraja ove godine.\nUpitan za potpisivanje SSP sa Kosovom, Devenport je rekao, kada je u pitanju taj sporazum, da uživa podršku svih zemalja članica EU.\nSporazum o stabilizaciji i pridruživanju može biti potpisan samo između EU i neke države, te je sasvim jasno da EU potpisivanjem SSP-a sa Kosovom potpuno krši neutralnost na koju se obavezala. Zvanične reakcije Beograda na ovu Devenportovu izjavu još uvek nije bilo, a šef misije EU je javno i direktno poručio da „sve članice EU“ podržavaju potpisivanje SSP-a sa „Kosovom“.\nPritisak EU na Srbiju da u potpunosti poklekne i prihvati „pravila“ koja nameće Brisel je sve jači. Tako je danas i britanski ambasador u Beogradu, Danijel Kif, istakao da Srbija treba da uskladi svoju spoljnu politiku sa EU, navodeći da je uloga Rusije i u Siriji i u Ukrajini negativna.\nZnamo da Srbija ima posebne veze sa Rusijom, ali i da je na putu pristupanja EU, a to znači da treba da uskladi spoljnu politiku sa EU, rekao je ambasador Kif.


Lampard i Vardi najbolji u oktobru - Admiral Bet SPORT\nLampard i Vardi najbolji u oktobru\nStefan Cvetković Posted on 8. novembra 2019. 17:28 8. novembra 2019. 17:07\nMenadžer Čelsija Frenk Lampard poneo je priznanje za najboljem menadžera Premijer lige u oktobru, dok je napadač Lestera Džejmi Vardi proglašen za najboljeg igrača desetog meseca godine.\nLamps je "Plavce" vodio do stoprocentnog učinka u prethodnom mesecu ostvarivši pobede protiv Sautemtpona (4:1), Njukasla (1:0) i Barnlija (2:4). Čelsi je trenutno četvrti u premijeršipu sa 23 poena, šest više od Arsenala koji je mesto ispod njih.\nBivšem engleskom vezisti ovo je prvo priznanje za menadžera meseca, verovatno prvo od mnogih koje će dobiti tokom karijere. Ovo je prva ovakva nagrada za menadžera Čelsija još od Antonija Kontea koji ju je dobio u decembru 2016. godine.\nZa najboljeg igrača proteklog meseca proglašen je napadača "Lisica" Džejmi Vardi. 32-godišnji Englez četiri puta je zatresao mrežu rivala u oktobru. Jednom protiv Barnlija i tri puta protiv Sautemptona u pobedi od 9:0.\nNapadaču Lestere ovo je četvrti put da osvaja ovu nagradu, koju je prethodni put poneo u aprilu ove godine.\nTagovi : džejmi vardi, frenk lampard, premijer liga\nKlop već zna tim, u nedelju Liverpulov najveći korak ka tituli?!\nRoberto Moreno uvrstio Olma na spisak


Reč je o drugom najvećem prilivu grinfild stranih investicija na Zapadnom Balkanu od 2003. godine, od kada je ustanovljen servis "fDi Markets" za praćenje tih ulaganja, navodi se u tekstu.\nUprkos tome što je i dalje izvan Evropske unije, region je privukao 147 grinfild SDI projekata prošle godine, što je najveći broj u poslednjih šest godina, prema "fDi Markets".\nRegion je privukao 147 grinfild projekata\nU tekstu se podseća da je premijerka Srbije Ana Brnabić izjavila na Forumu Zapadnog Balkana u organizaciji FT u junu ove godine, da je "Srbija u prvih pet meseci 2019. godine privukla 1,2 milijarde evra stranih direktnih investicija, što je za 17 procenata bolje nego u 2018". "Mislim da je pred nama svetla budućnost jer nastavljamo sa strukturnim reformama", rekla je tada Brnabić.\nI dok je Srbija imala najveći udeo (70 odsto) u ukupnim grinfild projektima na Zapadnom Balkanu u 2018. godini, udeo Bosne i Hercegovine je iznosio 11,6 odsto, pri čemu je privukla četiri grinfild projekta manje nego godinu dana ranije.\nPrema najnovijim podacima "fDi Markets", Severna Makedinija i Albanija su od juna 2018. do maja 2019. privukle 184,4 miliona i 809,9 miliona dolara grinfild investicija, respektivno, pri čemu su Makedonci ostvarili rast od 200 odsto, a Albanci od 80 procenata u poređenju sa istim periodom prethodne godine.\nUprkos tome što su zemlje Zapadnog Balkana privukle znatno manje grinfild SDI projekata od rivala u centralnoj, istočnoj i zapadnoj Evropi, rezultat tog regiona je veoma dobar imajući u vidu njegov udeo u globalnom BDP.\n"Nedavna pozitivna dešavanja uključuju promenu imena Severne Makedonije pod vladom Zorana Zaeva, koja je razrešila 28-godišnji spor sa Grčkom, pravosudne reforme u Albaniji i strukturne reforme u Srbiji".\nTakođe, nedavna panel diskusija izmedju premijera Albanije, Srbije i Severne Makedonije, kao i formiranje zajedničke inicijative za promociju investicija 2017. godine putem Komorskog investicionog foruma šest ekonomija Zapadnog Balkana (WB6 CIF), pružaju dodatne dokaze da region nastoji da se udruži kako bi privukao investicije i podstakao ekonomski rast, napominje se u tekstu.\nPredsednik WB6 CIF Marko Čadež se nada da će ova organizacija unaprediti SDI u regionu čime će on postajati "sve više deo evropske ekonomije i ekonomskog sistema".\nIpak, nastavak reformskih napora i saradnje na Zapadnom Balkanu šalje dobre signale stranim investitorima koji žele da profitiraju od investiciono najneiskorišćenijeg regiona u Evropi, zaključuje se u tekstu "fDi Intelligence".\nZa kupovinu vozila taksistima, država je za narednu godinu izdvojila 5 miliona evra što pokriva kupovinu 625 novih automobila, saznaje "Blic Biznis". Prema našim informacijama, u Vladi su spremni da odobre i nova sredstva tokom 2020. pod uslovom se na konkurs prijavi više prevoznika nego što je to planirano u Nemanjinoj 11.


Intervju - Dragan Čigoja, direktor centralnih usluga u kompaniji Lidl Srbija - Retail Serbia\nPribližavamo se trećoj godini poslovanja kompanije Lidl Srbija. Vidimo jednu snažnu ekspanziju i poslovanje sa već više od 50 modernih maloprodajnih objekata. Šta biste izdvojili da je najviše uticalo na veoma brzo i dobro pozicioniranje na srpskom tržištu?\nKao što smo i najavili prilikom otvaranja prvih Lidl prodavnica, na tržište Srbije smo došli da ostanemo i da rastemo zajedno sa njim. Tokom prethodne tri godine, zahvaljujući velikom poverenju potrošača, naša mreža se proširila, tako da svoju nabavku u Lidl prodavnicama danas mogu obaviti stanovnici čak 32 grada u Srbiji.\nOno što kompaniju Lidl Srbija izdvaja od ostalih je upravo najbolji odnos cene i kvalieta koji je bio ključna stvar u pozicioniranju samog brenda na srpskom tržištu. Naši potrošači su prepoznali posvećenost i istrajnost u nastojanju da im ponudimo jedinstveno iskustvo kupovine, a mi se kroz fer saradnju sa proverenim domaćim i stranim dobavljačima trudimo da proizvodi budu prilagođeni njihovim željama i potrebama.\nKako bi se što više približila potrošačima i u centralnim gradskim zonama, kompanija Lidl je i za to pronašla odgovarajući format prodavnica Lidl City. Kada bi takav format mogao da se pojavi i u Srbiji i gde vidite najveći potencijal za otvaranje marketa takvog formata?\nKada govorimo o dugoročnoj strategiji ekspanzije, centar gradskih zona jednako nam je atraktivan kao i lokacije van grada, jer želimo da što više potrošača obradujemo našim pažljivo odabranim asortimanom. Kao i u svakoj zemlji u kojoj naša kompanija posluje, i u Srbiji smo usmereni najpre na osluškivanje tržišta i prilagođavanje lokalnim potrebama.\nU ovom trenutku našeg razvoja, standardni koncept pordavnica pokazao se kao rešenje kojim i naši potrošači i mi kao kompanija možemo da budemo veoma zadovoljni. U svakom slučaju, ukoliko se u budućnosti pokaže potreba za Lidl City konceptom i u našoj zemlji, sasvim sigurno ćemo izaći u susret željama i potrebama potrošača.\nKompanija Lidl Srbija je nedavno započela gradnju novog logističko - distributivnog centra u Lapovu. Šta će sve doneti još jedna Lidl-ova investicija u koju će biti investirano 70 miliona evra?\nNaš novi Logistički centar u Lapovu prostiraće se na 57 hiljada kvadratnih metara, što predstavlja veći prostor u odnosu na naš prvi Logistički centar, i imaće kapacitet za skladištenje više od 35.000 paletnih mesta sa 5 temperaturnih režima i 130 utovarnih i istovarnih rampi. Pored očiglednog značaja za poslovanje naše kompanije, ova investicija važna je i za domaću privredu, jer će tokom izvođenja ovako značajnog projekta biti angažovane isključivo domaće građevinske kompanije.\nTakođe, u opštini Lapovo zaposlićemo oko 250 novih kolega koje očekuje topla i srdačna radna atmosfera. Dodatno, neki od pozitivnih efekata ove investicije na lokalnom nivou već su vidljivi, poput gotovo 2km izgrađenih pristupnih saobraćajnica sa najmodernijom infrastrukturom iuređenja Liparskog potoka po celoj dužini parcele.\nLogistički centar kompanije Lidl Srbija – Lapovo\nDC Lapovo je do sada najveća investicija kompanije Lidl u Srbiji. Koje prodavnice planirate da pokrijete sa novim centrom i kada bi zvanično on mogao da počne sa radom u punom kapacitetu?\nPlanirano je da izgradnja traje 12 meseci, nakon čega će uslediti faza postavljanja Logističkog centra u osposobljeno stanje za rad, zatim faze testiranja i nadamo se da će nakon nje sveži i proizvodi visokog kvaliteta iz ovog Logističkog centra svakodnevno stizati na police Lidl prodavnica širom Centralne i Južne Srbije.\nVaš prvi Logistički centar najveći je objekat tog tipa u jugoistočnoj Evropi koji je nosilac LEED Gold sertifikata . Da li se i prilikom izgradnje objekta u Lapovu pridržavate visokih standarda održive gradnje?\nKao društveno odgovorna kompanija, Lidl pored ekonomskih uvek sagledava i ekološke aspekte, pa tako ni Logistički centar u Lapovu neće biti izuzetak, već samo nastavak naše redovne prakse. Jedan od dokaza koji govore u prilog tome jeste činjenica da je naš prvi Logistički centar po svojoj površini najveći objekat u jugoistočnoj Evropi koji poseduje LEED Gold sertifikat, a prvi takav u Srbiji. Ovaj sertifikat ustvari garantuje da je prilikom gradnje vođeno računa o najvišim standardima u gradnji poput štednje energije, efikasne upotrebe vode, smanjenja otpada kao i korišćenje održivih građevinskih materijala.\nImamo za cilj da naš novi Logistički centar u Lapovu bude za još jednu stepenicu bolji, a to je ishodovanje LEED Platinum sertifikata. Još je mnogo ekoloških oblasti o kojima smo vodili računa i o kojima će tek biti reči kada otvorimo vrata našeg drugog po redu Logističkog centra u Lapovu, ali, jedna od stvari koju bih posebno istakao je da će na krovu budućeg logističkog centra biti postavljeni solarani paneli, iz kojih će se objekat delimično snabdevati energijom, štedeći na taj način potrošnju električne energije.\nSa koliko domaćih kompanija sarađujete u izgradnji maloprodajne mreže i da li ste zadovoljni saradnjom?\nNaš cilj jeste upravo stvaranje dugoročnih partnerstava, te uvek radimo na tome da uspostavljamo i razvijamo saradnju sa poslovnim partnerima, koju podržavamo fer odnosom, zajedničkom promocijom, ali i društveno odgovornim projektima i aktivnostima. Koliko smo zadovoljni dosadašnjom saradnjom sa domaćim partnerima, najbolje govori činjenica da je na projektu izgradnje Logističkog centra u Lapovu angažovano više od 35 isključivo domaćih projektantskih, nadzornih i izvođačkih kompanija.\nOd početka poslovanja u Srbiji, kompanija se veoma dobro pozicionirala u Beogradu sa velikim brojem maloprodajnih objekata. Imajući u vidu da beogradsko tržište može da se posmatra posebno od ostatka Srbije, sa koliko objekata bi u glavnom gradu pokrili celo tržište?\nLidl uvek nastoji da raste i razvija se u skladu sa potrebama potrošača, te smo, kada je reč o Beogradu, nedavno otvorili još jednu prodavnicu na opštini Mladenovac, a ubrzo nakon toga, otvorili smo svoja vrata i potrošačima na Karaburmi. U ovom trenutku imamo 15 prodavnica u glavnom gradu, nemamo precizne procene koliko će ih tačno još biti, ali ono što je sasvim sigurno jeste da je naš plan dalja ekspanzija kojom ćemo izaći u susret potrebama najvećem mogućem broju potrošača, budući da nam njihovo poverenje, koje iz dana u dan raste, upravo na to ukazuje.\nKoji prioriteti kompanije Lidl Srbija će biti u narednom periodu kada je sektor ekspanzije u pitanju?\nTrudimo se da budemo sve bolji u primeni inovativnih rešenja u zelenoj gradnji, što dokazuje i to što je više od 40 naših prodavnica sertifikovano EDGE sertifikatom (Exellence in Design for Greater Efficiencies), koji dodeljuje IFC, međunarodna finansijska institucija koja je član Grupe Svetske banke.\nTakođe, radimo na tome da na nekim od budućih Lidl prodavnica postavimo inovativna i još efikasnija rešenja za uštedu energije i obebedimo elektro punjače za elektro i hibridna vozila.\nNastavljamo da vredno radimo na proširenju naše mreže, neumorno tražimo nove lokacije, gradimo i otvaramo vrata Lidl prodavnica potrošačima. Kao što smo već i naveli – tu smo da zajedno rastemo!\nDatum poslednje izmene 15 jul 2021


Ukrajini preti međuverski sukob sa nepredvidivim posledicama: Bezbožnici će doživeti poraz - 30.03.2022, Sputnik Srbija\nUkrajini preti međuverski sukob sa nepredvidivim posledicama: Bezbožnici će doživeti poraz\nU Moskovskoj patrijaršiji su upozorili poslanike ukrajinskog parlamenta o mogućnosti masovne konfrontacije sa nepredvidivim posledicama, jer ako se zakon... 30.03.2022, Sputnik Srbija\nOn je podsetio, da ovaj nacrt zakona podrazumeva oduzimanje pokretne i nepokretne imovine koja pripada zajednicama Ukrajinske pravoslavne crkve.„U slučaju da se ovakav zakon usvoji, on će dozvoliti jači pritisak na hiljade zajednica Ukrajinske pravoslavne crkve, prisiljavajući ih da pređu u raskolnike i ‘legalizuje’ česta osvajanja hramova kanonske crkve u Ukrajini, koja se dešavaju poslednjih dana, kao i nasilje nad njenim sveštenicima i vernicima“, smatra predstavnik Moskovske patrijaršije.Lider Republike Krim Sergej Aksjonov smatra da će ukrajinske vlasti koje su pokrenule borbu protiv kanonske UPC doživeti poraz i sramotu.I u Kremlju imaju negativan stav prema nacrtu zakona o zabrani delatnosti Ukrajinske pravoslavne crkve koji je predat Vrhovnoj radi Ukrajine. Portparol Kremlja Dmitrij Peskov je istakao da to ne bi trebalo nikako da se povezuje sa tokom rusko-ukrajinskih pregovora koji su održani 29. marta u Istanbulu.Specijalna vojna operacija Rusije u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu.Kao odgovor na vojnu operaciju, zapadne zemlje počele su da uvode nove antiruske sankcije. Portparol Kremlja Dmitrij Peskov primetio je da su to veoma ozbiljna ograničenja, ali se Rusija za njih unapred pripremala. Sa svoje strane, šef ruske diplomatije Sergej Lavrov izjavio je da su strane kompanije koje odbijaju da posluju sa Rusijom to učinile pod ogromnim pritiskom, ali da će Rusija rešiti sve probleme sa ekonomijom koje joj Zapad stvara.\nrusija, rusija – društvo, rpc, ukrajinska pravoslavna crkva, kriza u ukrajini, vera, religija, društvo\n21:20 30.03.2022 (Osveženo: 21:27 30.03.2022)\n© Sputnik / M. Юrčenko / Uđi u foto-galerijuVernici Ukrajinske pravoslavne crkve\nU Moskovskoj patrijaršiji su upozorili poslanike ukrajinskog parlamenta o mogućnosti masovne konfrontacije sa nepredvidivim posledicama, jer ako se zakon usvoji, on će zabraniti rad religioznih organizacija sa centrom u Rusiji.\n„Nacrt zakona broj 7213, koji je registrovan u ukrajinskom parlamentu 26. marta, podrazumeva da se unesu izmene u zakon ‘O slobodi savesti i verskim organizacijama’, kojima će se, u stvari, zabraniti rad kanonske Ukrajinske pravoslavne crkve u Ukrajini“, pojasnio je zamenik predsednika Odeljenja za spoljne crkvene veze Moskovske patrijaršije protojerej Nikolaj Balašov.\nOn je podsetio, da ovaj nacrt zakona podrazumeva oduzimanje pokretne i nepokretne imovine koja pripada zajednicama Ukrajinske pravoslavne crkve.\n„U slučaju da se ovakav zakon usvoji, on će dozvoliti jači pritisak na hiljade zajednica Ukrajinske pravoslavne crkve, prisiljavajući ih da pređu u raskolnike i ‘legalizuje’ česta osvajanja hramova kanonske crkve u Ukrajini, koja se dešavaju poslednjih dana, kao i nasilje nad njenim sveštenicima i vernicima“, smatra predstavnik Moskovske patrijaršije.\n„Ako se uzme u obzir zahuktala politička i socijalna situacija u Ukrajini, usvajanje takvog izuzetno radikalnog zakona može se pretvoriti u masovnu međuversku konfrontaciju sa nepredvidivim posledicama“, zaključio je on.\nLider Republike Krim Sergej Aksjonov smatra da će ukrajinske vlasti koje su pokrenule borbu protiv kanonske UPC doživeti poraz i sramotu.\n"Kraj bezbožnika je uvek isti - poraz i sramota. To je dokazala istorija", napisao je Aksjonov na svom Telegram kanalu.\nI u Kremlju imaju negativan stav prema nacrtu zakona o zabrani delatnosti Ukrajinske pravoslavne crkve koji je predat Vrhovnoj radi Ukrajine. Portparol Kremlja Dmitrij Peskov je istakao da to ne bi trebalo nikako da se povezuje sa tokom rusko-ukrajinskih pregovora koji su održani 29. marta u Istanbulu.\nUkrajinskoj Radi podnet nacrt zakona o zabrani delatnosti Ruske pravoslavne crkve\n29 Mart, 21:20


Sastanak sa privrеdnicima Japana i Srbijе | Predsednik Republike Srbije\nSastanak sa privrеdnicima Japana i Srbijе\nPredsednik Srbije Aleksandar Vučić jе na današnjеm sastanku dеlеgacija Srbijе i Japana sa privrеdnicima dvе zеmljе, poručio japanskim privrednicima da ćе u Srbiji imati lojalnog, korеktnog i iskrеnog partnеra.\nPrеdsеdnik Vučić jе navеo i da japanskе firmе kojе budu poslovalе u Srbiji timе mogu da da obеzbеdе "najširе domеtе" u spoljnoj trgovini, uz podsеćanjе da Srbija ima sporazumе o slobodnoj trgovini sa komplеtnim rеgionom, EU, Turskom, Rusijom, Bеlorusijom, Kazahstanom, ali i drugim zеmljama Evroazijskе unijе.\nJapanski prеmijеr Šinzo Abе rеkao jе danas da Japan i Srbija imaju dugu tradiciju prijatеljstva, ali da u еkonomiji ima prostora za poboljšanjе saradnjе. On jе na plеnarnom sastanku privrеdnika dvе zеmljе u Palati Srbija u Bеogradu rеkao da japanskе firmе pokazuju svе vеćе intеrеsovanjе za Srbiju i da jе nеdavno u posеti Srbiji bila japanska poslovna alijansa.\n"Nadam sе da ćе ova posеta biti plodonosna", kazao jе Abе i dodao da jе u Srbiju doputovalo 16 rukovodilaca japanskih firmi.


You are at:Home»Vesti»Canon pušta u prodaju novi ultrakompaktni skener fleksibilnih mogućnosti povezivanja\nBy Vesna Kovačević on\t 10/09/2020 Vesti\nKompanija Canon najavljuje novi stoni skener koji je jednostavan za korišćenje i koji je dizajniran sa fleksibilnim USB i WiFi mogućnostima povezivanja, za podršku malim firmama bez obzira gde je njihov radni prostor postavljen. Nadograđujući uspešan format modela imageFORMULA DR-S150, novi imageFORMULA DR-S130 odgovara na zahtev za robusnim rešenjem za digitalizaciju koje je visokih performansi namenjenog svakoj maloj ili kućnoj kancelariji.\nU cilju jednostavnog arhiviranja, uređivanja i distribucije dokumenata, imageFORMULA DR-S130 opremljen je pouzdanim, svestranim ubacivačem, kako bi vam omogućio da skenirate razne dokumente, od debelih do tankih, uključujući plastične ID kartice, reljefne kartice i pasoše. Njegovi izdržljivi valjci za ubacivanje i razdvajanje čine serijsko skeniranje mešanih dokumenata jednostavnim i intuitivnim. Zahvaljujući ultrazvučnoj detekciji dvostrukog ubacivanja, možete da budete sigurni da će svi dokumenti biti skenirani i da neće biti propuštena nijedna informacija. Korišćenjem režima Active Threshold, funkcije kao što su automatska detekcija boja, prepoznavanje orijentacije teksta, automatska detekcija veličine papira i uklanjanje iskrivljenosti mogu da vam uštede vredno vreme, bez potrebe za podešavanjem postavki, istovremeno konstantno pružajući rezultate visokog kvaliteta, objašnjava se u saopštenju za javnost kompanije Canon.\n„Veoma smo ponosni na našu imageFORMULA seriju, koja skeniranje čini pristupačnim i jednostavnim za korišćenje za sve firme, bez obzira kakva je njihova postavka. Pošto digitalna transformacija ubrzano postaje pitanje preživljavanja za firme širom sveta, želeli smo da našim klijentima sa manjim firmama pružimo prilagođen proizvod koji odgovara njihovim potrebama, bez pravljenja kompromisa po pitanju kvaliteta dizajna, performansi ili produktivnosti. Kompaktne dimenzije, funkcionalnost PUSH skeniranja i mogućnosti povezivanja čine ga fleksibilnim dodatkom bilo kojoj maloj kancelariji ili kancelariji na daljinu, bilo da je ona kod kuće ili u deljenoj zgradi. Zahvaljujući nizu opcija za skeniranje dokumenata, bez obzira kakve su vaše potrebe za skeniranjem, imageFORMULA DR-S130 pruža brze, visokokvalitetne rezultate, održavajući vaše dnevne radne procese kao prioritet“, kaže Tim Brosnihan, evropski menadžer za proizvode, Canon Europe.


Božanić: Sa gondolom Zlatibor ulazi u novu eru turizma\nTanjug 9. januara 2021. 17:24\nZLATIBOR – Panoramska gondola na Zlatiboru, jedna od najveć investicija opštine Čajetina, u ponedeljak počinje sa radom i prema rečima direktorke JP Gold gondola Bojane Božanić, sa njom i ova planina ulazi u novu eru turizma.\n„U narednih 7 do 10 godina očekujemo da, zahvaljujući i gondoli, ostvarimo 10 miliona noćenja i dovedemo million turista tokom godine na Zlatibor. Gondola će omogućiti i realizaciju novih projekata na njenoj trasi, koji će upotpuniti turističku ponudu raznim komercijalnim sadržajima“, rekla je Božanićeva Tanjugu.\n„Od ponedeljka će gondola raditi tokom zime od 8.30 do 15 časova. Prvih 10 dana rad gondole će nadzirati radnici francuske firmePoma čija je oprema. Svi radovi su privedeni kraju, upotrebna dozvola je dobijena, zaposlili smo dovoljan broj radnika preko agencije, tako da turisti mogu bezbedno da uživaju od ponedeljka u upoznavanju Zlatibora iz druge perspektive“, navela je Božanićeva.\nIzvoz Japana porastao u decembru prvi put u dve godine